open-index/open-wikipedia-markdown huggingface dataset:
শামস সুমন

**শামস সুমন** (২ মার্চ ১৯৬৭ - ১৭ মার্চ ২০২৬) একজন বাংলাদেশী চলচ্চিত্র, টেলিভিশন ও মঞ্চ অভিনেতা ছিলেন। তিনি ২০০৮ সালে মুক্তিপ্রাপ্ত *[[স্বপ্নপূরণ (চলচ্চিত্র)|স্বপ্নপূরণ]]* চলচ্চিত্রে অভিনয়ের জন্য বাংলাদেশ জাতীয় চলচ্চিত্র পুরস্কার শ্রেষ্ঠ পার্শ্বচরিত্রে অভিনেতা বিভাগে পুরস্কার লাভ করেন।

## প্রারম্ভিক জীবন ও শিক্ষা
শামস সুমন রাজশাহীতে জন্মগ্রহণ করেন। তিনি রাজশাহী বিশ্ববিদ্যালয় থেকে স্নাতক ও স্নাতকোত্তর ডিগ্রি অর্জন করেন। তিনি বিশ্ববিদ্যালয় জীবনে আবৃত্তি সংগঠন "স্বনন"-এর সঙ্গে যুক্ত ছিলেন। তিনি নব্বইয়ের স্বৈরাচারবিরোধী আন্দোলনে ও সক্রিয় ছিলেন।

## কর্মজীবন
স্কুলজীবনে রাজশাহী বেতারে অভিনয়ের মাধ্যমে শামস সুমনের অভিনয়ের যাত্রা শুরু হয়। মঞ্চ নাটক, রেডিও নাটক, উপস্থাপনা ও সংবাদপাঠ—সব ক্ষেত্রেই নিজের কণ্ঠের শক্তি দিয়ে জায়গা করে নেন। পরবর্তীতে তিনি টেলিভিশন নাটক ও চলচ্চিত্রে অভিনয়ের মাধ্যমে জনপ্রিয়তা অর্জন করেন।

তিনি স্বল্পভাষী ও স্বাভাবিক অভিনয়শৈলীর জন্য পরিচিত ছিলেন এবং ১৯৯০-এর দশক ও ২০০০-এর দশকে বাংলাদেশের নাটক ও চলচ্চিত্র অঙ্গনে গুরুত্বপূর্ণ অবদান রাখেন।

অভিনয়ের পাশাপাশি তিনি বেসরকারি টেলিভিশন চ্যানেল চ্যানেল আইয়ের অনুষ্ঠান বিভাগের পরিচালক ও বেসরকারি রেডিও স্টেশন রেডিও ভূমির স্টেশন প্রধান হিসেবে দায়িত্ব পালন করেন।

## নির্বাচিত নাটক
* অহংকার
* অনুরাগ
* যদি ভালোবাসো
* এই তো আমাদের বাড়ি
* রাতের অতিথি
* অতন্দ্র প্রহর
* খোঁজ

## নির্বাচিত চলচ্চিত্র
* জয়যাত্রা (২০০৪)
* স্বপ্নপুরণ (২০০৮)
* বিদ্রোহী পদ্মা (২০০৬)
* নমুনা (২০০৮)
* হ্যালো অমিত (২০১২)
* আয়না কাহিনী (২০১৩)
* প্রিয়া তুমি সুখী হও (২০১৪)
* চোখে দেখা (২০১৬)
* কক্সবাজারে কাকাতুয়া (২০১৬)
* মন জানেনা মনের ঠিকানা (২০১৬)
* ব্ল্যাক ওয়ার: মিশন এক্সট্রিম ২ (২০২৩)
* ডাবিং ভয়েস
*   বাংলা ডাবিং 
*  চাঙ্কি পাণ্ডে বাংলা ডাবিং

বেশ করেছি প্রেম করেছি চাঙ্কি পাণ্ডে বাংলা ডাবিং

## পুরস্কার
* বাংলাদেশ জাতীয় চলচ্চিত্র পুরস্কার – শ্রেষ্ঠ পার্শ্বচরিত্রে অভিনেতা, *স্বপ্নপূরণ* (২০০৮)

## মৃত্যু
শামস সুমন ২০২৬ সালের ১৭ মার্চ ঢাকার বেসরকারি হাসপাতাল ল্যাবএইডে চিকিৎসাধীন অবস্থায় মৃত্যুবরণ করেন। মৃত্যুকালে তার বয়স হয়েছিল ৬১ বছর। তিনি সন্ধ্যা প্রায় ৬:৩০–৬:৪৫টার দিকে শেষ নিঃশ্বাস ত্যাগ করেন।

## তথ্যসূত্র

## বহিঃসংযোগ
* 

বিষয়শ্রেণী:১৯৬৭-এ জন্ম
বিষয়শ্রেণী:২০২৬-এ মৃত্যু
বিষয়শ্রেণী:রাজশাহী জেলার ব্যক্তি
বিষয়শ্রেণী:বাংলাদেশী চলচ্চিত্র অভিনেতা
বিষয়শ্রেণী:বাংলাদেশী টেলিভিশন অভিনেতা
বিষয়শ্রেণী:শ্রেষ্ঠ পার্শ্ব অভিনেতা বিভাগে জাতীয় চলচ্চিত্র পুরস্কার (বাংলাদেশ) বিজয়ী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:২১শ শতাব্দীর বাংলাদেশী অভিনেতা
৬১তম বার্ষিক গ্র্যামি পুরস্কার

**৬১তম বার্ষিক গ্র্যামি পুরস্কার** হচ্ছে মার্কিন যুক্তরাষ্ট্রের লস অ্যাঞ্জেলেসের স্ট্যাপলস সেন্টারে ২০১৯ সালের ১০ই ফেব্রুয়ারি তারিখে আয়োজিত গ্র্যামি পুরস্কারের ৬১তম অনুষ্ঠান। গায়িকা-গীতিকার এলিশিয়া কিস এই অনুষ্ঠানের উপস্থাপনার দায়িত্ব পালন করেছেন। এই অনুষ্ঠানটিতে বছরের সেরা রেকর্ডিং, রচয়িতা এবং শিল্পীদের সম্মাননা দেওয়া হয়েছে; ২০১৭ সালের ১লা অক্টোবর হতে ২০১৮ সালের ৩০শে সেপ্টেম্বর সময়সীমা পর্যন্ত সকল সঙ্গীত এবং শিল্পী এই পুরস্কারের জন্য উত্তীর্ণ হয়েছিল। ২০১৮ সালের ৭ই ডিসেম্বর তারিখে এই অনুষ্ঠানে প্রদানকৃত পুরস্কারের জন্য মনোনয়ন ঘোষণা করা হয়েছিল। এই অনুষ্ঠান আয়োজনের দুই দিন পূর্বে, ২০১৯ সালের ৮ই ফেব্রুয়ারি তারিখে, ডলি পার্টনকে মিউজিকেয়ারস বছরের সেরা ব্যক্তি সম্মাননায় ভূষিত করা হয়েছিল।

## মনোনয়ন ঘোষণা
প্রথমত, ২০১৮ সালের ৫ই ডিসেম্বর তারিখে এই অনুষ্ঠানের পুরস্কারের জন্য মনোনয়ন ঘোষণা করার কথা ছিল, কিন্তু সাবেক রাষ্ট্রপতি জর্জ হারবার্ট ওয়াকার বুশের অন্ত্যেষ্টিক্রিয়ার জন্য তা ২০১৮ সালের ৭ই ডিসেম্বর পর্যন্ত স্থগিত করা হয়েছিল।

## গান পরিবেশনকারী

## তথ্যসূত্র

## বহিঃসংযোগ
* 

বিষয়শ্রেণী:গ্র্যামি পুরস্কার অনুষ্ঠান
বিষয়শ্রেণী:২০১৯-এ মার্কিন সঙ্গীত
বিষয়শ্রেণী:২০১৯-এ সঙ্গীত পুরস্কার
বিষয়শ্রেণী:২০১৯-এ লস অ্যাঞ্জেলেস
বিষয়শ্রেণী:ফেব্রুয়ারি ২০১৯-এ মার্কিন যুক্তরাষ্ট্রে আয়োজিত অনুষ্ঠান
মুহিব্বুর রহমান মুহিব

**মুহিব্বুর রহমান মুহিব** একজন রাজনীতিবিদ। তিনি দুর্যোগ ব্যবস্থাপনা ও ত্রাণ মন্ত্রণালয়ের প্রতিমন্ত্রী হিসেবে দায়িত্ব পালন করছেন। তিনি দ্বাদশ জাতীয় সংসদের পটুয়াখালী-৪ আসনের সাবেক সংসদ সদস্য।

## প্রাথমিক জীবন
মুহিব্বুর রহমান মুহিব পটুয়াখালী জেলার কলাপাড়ায় জন্মগ্রহণ করেন। তাঁর পিতার নাম আলহাজ্ব জালাল উদ্দিন।

## রাজনৈতিক জীবন
মুহিব্বুর রহমান মুহিব পটুয়াখালীর কলাপাড়ার ধুলাসারের আলহাজ্ব জালাল উদ্দিন ডিগ্রি কলেজের অধ্যক্ষ ছিলেন। কলাপাড়া উপজেলা আওয়ামীলীগের সমাজ কল্যাণ সম্পাদক ও বাংলাদেশ আওয়ামী যুবলীগ কেন্দীয় কমিটির সদস্য হিসেবে তিনি দায়িত্ব পালন করছেন। তিনি পটুয়াখালী জেলা আওয়ামী লীগের সহসভাপতি। তিনি ২০১৮ সালের একাদশ জাতীয় সংসদ নির্বাচনে বাংলাদেশ আওয়ামী লীগের প্রার্থী হিসেবে পটুয়াখালী-৪ আসন থেকে সংসদ সদস্য নির্বাচিত হন। মুহিব দ্বাদশ জাতীয় সংসদ নির্বাচনেও সংসদ সদস্য নির্বাচিত হন এবং ২০২৪ সালে সাবেক প্রধানমন্ত্রী শেখ হাসিনার মন্ত্রিসভায় প্রতিমন্ত্রী হিসেবে দুর্যোগ ব্যবস্থাপনা ও ত্রাণ মন্ত্রণালয়ে নিযুক্ত হয়েছিলেন। ২০২৪ সালে ছাত্র-জনতার অভ্যুত্থানের মাধ্যমে আওয়ামী লীগ সরকারের পতনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

## তথ্যসূত্র

বিষয়শ্রেণী:একাদশ জাতীয় সংসদ সদস্য
বিষয়শ্রেণী:দ্বাদশ জাতীয় সংসদ সদস্য
বিষয়শ্রেণী:জীবিত ব্যক্তি
বিষয়শ্রেণী:পটুয়াখালী জেলার রাজনীতিবিদ
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:কলাপাড়া উপজেলার ব্যক্তি
বিষয়শ্রেণী:শেখ হাসিনার পঞ্চম মন্ত্রিসভার সদস্য
বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশের দুর্যোগ ব্যবস্থাপনা ও ত্রাণ প্রতিমন্ত্রী
বিষয়শ্রেণী:বরিশাল বিভাগের শিক্ষায়তনিক
জাকের আলী

**জাকের আলী অনিক** (জন্ম ২২ ফেব্রুয়ারি ১৯৯৮) হলেন একজন বাংলাদেশী ক্রিকেটার। তাঁর জন্ম হবিগঞ্জ জেলায়। প্রথম সারির ক্রিকেটে তার অভিষেক হওয়ার সাথে সাথে, তিনি ২০১৬ অনূর্ধ্ব-১৯ বিশ্বকাপ-এ বাংলাদেশ দলের সদস্য ছিলেন।

## ঘরোয়া ক্রিকেট
২০১৬ সালের ২৭শে ডিসেম্বর, তিনি ২০১৬-১৭ জাতীয় ক্রিকেট লিগ এর মৌসুমে সিলেট বিভাগ-এর হয়ে তিনি প্রথম সারির ক্রিকেট-এ অভিষিক্ত হন।

২০১৭ সালের ২৬শে এপ্রিল, তিনি ২০১৬–১৭ ঢাকা প্রিমিয়ার ডিভিশন ক্রিকেট লিগ-এ প্রাইম দোলেশ্বর স্পোর্টিং ক্লাবের হয়ে লিস্ট এ ক্রিকেটে তার অভিষেক হয়।

২০১৯ সালের ১৬ই জানুয়ারী, তিনি বাংলাদেশ প্রিমিয়ার লিগ-এর ২০১৮-১৯ মৌসুমে, সিলেট সিক্সার্স-এ খেলার মাধ্যমে টি-টুয়েন্টি ক্রিকেটে অভিষিক্ত হন।

২০১৯ সালের নভেম্বর মাসে, বিপিএল ২০১৯-২০২০ এ ঢাকা প্লাটুনের হয়ে খেলার জন্য তাকে নির্বাচন করা হয়।

## আন্তর্জাতিক ক্রিকেট

### ২০২৩-২০২৪
মার্চ ২০২৩ সালে, তার বাংলাদেশের হয়ে তার প্রথম ডাক আসে আয়ারল্যান্ডের বিপ

### ২০২৪-২০২৫
২০২৪ সালের মে মাসে তাকে ২০২৪ আইসিসি পুরুষ টি২০ বিশ্বকাপের জন্য তাকে বাংলাদেশ দলে অন্তর্ভুক্ত করা হয়।

২০২৪ সালের ডিসেম্বর মাসে বাংলাদেশ দলের ওয়েস্ট ইন্ডিজ সফর চলাকালে, টি২০ সিরিজে তিনি ৯টি ছক্কা মারেন যা কোনো দ্বিপক্ষীয় টি২০ সিরিজে একজন বাংলাদেশী ব্যাটসম্যান হিসেবে সর্বোচ্চ ছক্কার রেকর্ড। এছাড়াও ২০২৪ সালে তিনি ২১টি ছক্কা মেরেছেন যা এক পঞ্জিকাবর্ষে যৌথ সর্বোচ্চ(একই সালে তাওহীদ হৃদয়েরও ২১ ছক্কা)। সিরিজের ৩য় টি২০তে তিনি ক্যারিয়ারে ২য় বারের মত এক ইনিংসে ৬টি ছক্কা হাকান যেখানে আর কোনো বাংলাদেশীর এক ইনিংসে ৫ ছক্কা মারার রেকর্ডও নেই। একই ম্যাচে তিনি ৫নম্বরে ব্যাট করতে নেমে ৭২ রানে অপরাজিত থাকেন যা এই ব্যাটিং পজিশনে কোনো বাংলাদেশীর সর্বোচ্চ ব্যাক্তিগত রান। ওয়েস্ট ইন্ডিজের বিপক্ষে টেস্ট ও টি২০ উভয় সিরিজে সর্বোচ্চ রান সংগ্রাহক হন।

### ২০২৫-২০২৬
জানুয়ারি ২০২৫ সালে তাকে ২০২৫ আইসিসি চ্যাম্পিয়নস ট্রফির জন্য বাংলাদেশ দলে অন্তর্ভুক্ত করা হয়।

## তথ্যসূত্র

## বহিঃসংযোগ
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশী ক্রিকেটার
বিষয়শ্রেণী:সিলেট বিভাগীয় ক্রিকেটার
বিষয়শ্রেণী:সিলেট বিভাগের ক্রিকেটার
বিষয়শ্রেণী:প্রাইম দলেশ্বর স্পোর্টিং ক্লাবের ক্রিকেটার
বিষয়শ্রেণী:সিলেট স্ট্রাইকার্সের ক্রিকেটার
বিষয়শ্রেণী:২০২২ এশিয়ান গেমসের পদক বিজয়ী
বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ
বিষয়শ্রেণী:হবিগঞ্জ জেলার ব্যক্তি
বিষয়শ্রেণী:এশিয়ান গেমসে ব্রোঞ্জপদক বিজয়ী বাংলাদেশী
বিষয়শ্রেণী:বাংলাদেশের একদিনের আন্তর্জাতিক ক্রিকেটার
বিষয়শ্রেণী:বাংলাদেশের টুয়েন্টি২০ আন্তর্জাতিক ক্রিকেটার
বিষয়শ্রেণী:বাংলাদেশের টেস্ট ক্রিকেটার
বিষয়শ্রেণী:২০২২ এশিয়ান গেমসের ক্রিকেটার
বার্ট রেনল্ডস

**বার্ট রেনল্ডস** () নামে পরিচিত **বার্টন লিয়ন রেনল্ডস জুনিয়র** (; ১১ ফেব্রুয়ারি ১৯৩৬ - ৬ সেপ্টেম্বর ২০১৮) ছিলেন একজন মার্কিন অভিনেতা, পরিচালক এবং প্রযোজক। তিনি *গানস্মোক* (১৯৬২-৬৫), *হক* (১৯৬৬), ও *ড্যান অগাস্ট* (১৯৭০-৭১) টেলিভিশন ধারাবাহিকে অভিনয় করে খ্যাতি অর্জন করেন। তিনি ১৯৯০ থেকে ১৯৯৪ সাল পর্যন্ত সিটকম *ইভনিং শেড*-এ অভিনয় করেন। তিনি *ড্যান অগাস্ট*-এর জন্য একটি গোল্ডেন গ্লোব পুরস্কারের মনোনয়ন লাভ করেন এবং *ইভনিং শেড*-এ অভিনয়ের জন্য দুটি প্রাইমটাইম এমি পুরস্কারের মনোনয়ন থেকে একটি পুরস্কার অর্জন করেন ও তিনটি গোল্ডেন গ্লোবের মনোনয়ন থেকে ১৯৯২ সালে একটি পুরস্কার অর্জন করেন।

*নাভায়ো জো* (১৯৬৬)-সহ একাধিক চলচ্চিত্রে শ্রেষ্ঠাংশে অভিনয়ের পর *ডেলিভারেন্স* (১৯৭২) চলচ্চিত্রে লুইস মেডলক চরিত্রে কাজ দিয়ে তার প্রথম সাফল্য আসে। তিনি পরবর্তী কালে একাধিক বক্স অফিস হিট চলচ্চিত্রে কাজ করেন, তন্মধ্যে রয়েছে *দ্য লঙেস্ট ইয়ার্ড* (১৯৭৪), *স্মোকি অ্যান্ড দ্য ব্যান্ডিট* (১৯৭৭), *সেমি-টাফ* (১৯৭৭), *হুপার* (১৯৭৮), *স্মোকি অ্যান্ড দ্য ব্যান্ডিট টু* (১৯৮০), *দ্য ক্যাননবল রান* (১৯৮১) এবং *দ্য বেস্ট লিটল হোরহাউজ ইন টেক্সাস* (১৯৮২)। ১৯৯৭ সালে তিনি *[[বুগি নাইটস]]* চলচ্চিত্রে অভিনয় করে সেরা পার্শ্ব অভিনেতা বিভাগে গোল্ডেন গ্লোব পুরস্কার অর্জন করেন এবং শ্রেষ্ঠ পার্শ্ব অভিনেতা বিভাগে অস্কার ও বাফটা পুরস্কারের মনোনয়ন লাভ করেন।

## তথ্যসূত্র

## বহিঃসংযোগ

* 
* 
* 

বিষয়শ্রেণী:১৯৩৬-এ জন্ম
বিষয়শ্রেণী:২০১৮-এ মৃত্যু
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:ইংরেজ বংশোদ্ভূত মার্কিন ব্যক্তি
বিষয়শ্রেণী:ওলন্দাজ বংশোদ্ভূত মার্কিন ব্যক্তি
বিষয়শ্রেণী:স্কটিশ বংশোদ্ভূত মার্কিন ব্যক্তি
বিষয়শ্রেণী:মার্কিন কণ্ঠাভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন চলচ্চিত্র পরিচালক
বিষয়শ্রেণী:মার্কিন চলচ্চিত্র প্রযোজক
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মিশিগানের অভিনেতা
বিষয়শ্রেণী:ফ্লোরিডা স্টেট বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক টিভি ধারাবাহিক) বিজয়ী
বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - চলচ্চিত্র) বিজয়ী
বিষয়শ্রেণী:প্রাইমটাইম এমি পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:নাস্কার দলের মালিক
বিষয়শ্রেণী:মার্কিন গায়ক
বিষয়শ্রেণী:স্কটিশ-আইরিশ বংশোদ্ভূত মার্কিন ব্যক্তি
বিষয়শ্রেণী:হাস্যরসাত্মক ধারাবাহিকে সেরা প্রধান অভিনেতা বিভাগে প্রাইমটাইম এমি পুরস্কার বিজয়ী
সোদপুর রেলওয়ে স্টেশন

**সোদপুর রেলওয়ে স্টেশন** সোদপুর শহরের একটি রেলওয়ে স্টেশন। এটি ভারতের পশ্চিমবঙ্গ রাজ্যের উত্তর চব্বিশ পরগনা জেলার সোদপুর শহরে ও পার্শবর্তী এলাকাগুলিতে রেল পরিষেবা প্রদান করে। স্টেশনটি শিয়ালদহ-রানাঘাট রেলপথে অবস্থিত।

## ইতিহাস
ইস্টার্ন বেঙ্গল রেলওয়ের শিয়ালদহ-কুষ্টিয়া লাইনটি ১৮৬২ সালে রেল পরিবহনের জন্য খোলা হয়েছিল। ইস্টার্ন বেঙ্গল রেলওয়ে শুধু হুগলি নদীর পূর্ব দিকে কাজ করত।

## পরিকাঠামো
স্টেশনের প্ল্যাটফর্মগুলি খুব ভাল আশ্রয় না। প্ল্যাটফর্মগুলিতে জল এবং স্যানিটেশন সহ অনেক সুবিধা আছে। স্টেশনটি বিটি রোডের সাথে যুক্ত। এই স্টেশনে একটি উপযুক্ত সংযোগ সড়ক আছে।

## বৈদ্যুতীকরণ
সিয়ালদহ-রানাঘাট লাইনটটি ১৯৬৩-৬৫ সালের মধ্যে বিদ্যুতায়িত হয়।

## তথ্যসূত্র

বিষয়শ্রেণী:উত্তর চব্বিশ পরগনা জেলার রেলওয়ে স্টেশন
বিষয়শ্রেণী:১৮৬২-এ চালু রেলওয়ে স্টেশন
বিষয়শ্রেণী:শিয়ালদহ রেল বিভাগ
বিষয়শ্রেণী:১৮৬২-এ ভারতে চালু রেলওয়ে স্টেশন
বিষয়শ্রেণী:কলকাতা শহরতলি রেল স্টেশন
বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
বিষয়শ্রেণী:কলকাতার পরিবহন
বাংলাদেশ চিনি ও খাদ্য শিল্প করপোরেশন

**বাংলাদেশ চিনি ও খাদ্য শিল্প করপোরেশন** বাংলাদেশে সরকারি মালিকানাধীন একটি কর্পোরেশন যা চিনি উৎপাদনের দায়িত্বে নিযুক্ত। এটি বাংলাদেশ সরকারের শিল্প মন্ত্রণালয়ের আওতাধীন একটি স্বায়ত্তশাসিত প্রতিষ্ঠান। সরকার কর্তৃক নিয়োজিত ১ জন চেয়ারম্যান এবং ৫ জন পরিচালক নিয়ে গঠিত বোর্ডের মাধ্যমে করপোরেশনটির কার্যক্রম পরিচালিত হয়।

## ইতিহাস
১৯৭২ সালে রাষ্ট্রপতির ২৭ নম্বর আদেশবলে বাংলাদেশ চিনি কল করপোরেশন গঠিত হয়। পরে ১ জুলাই ১৯৭৬ সালে বাংলাদেশ চিনি কল করপোরেশন ও বাংলাদেশ ফুড অ্যান্ড অ্যালাইড ইন্ডাস্ট্রিজ করপোরেশনকে একীভূত করে বাংলাদেশ চিনি ও খাদ্য শিল্প করপোরেশন গঠন করা হয়। এটি বাংলাদেশের ১৫টি চিনি কলের দায়িত্বে রয়েছে। সংস্থাটি ইউরোপে চিনি রপ্তানি করার চেষ্টা করছে। ২০১৪ সালে কর্পোরেশনটি ৪০ টাকা দরে প্রতি কেজি চিনি বিক্রি করে যা ছিল উৎপাদন খরচের অর্ধেক দাম।

২০২২ সালে তিনটি সরকারি চিনি কলকে থাইল্যান্ড, জাপান ও আরব আমিরাতের শ্যুগার কনসোর্টিয়াম নামক প্রতিষ্ঠান কিনে নেওয়ার প্রস্তাব পর্যালোচনা করে।

## তথ্যসূত্র

বিষয়শ্রেণী:১৯৭৬-এ বাংলাদেশে প্রতিষ্ঠিত

বিষয়শ্রেণী:বাংলাদেশের সরকারি মালিকানাধীন কোম্পানি
বিষয়শ্রেণী:বাংলাদেশের খাদ্য ও পানীয় কোম্পানি
বিষয়শ্রেণী:বাংলাদেশের কৃষি কোম্পানি
বিষয়শ্রেণী:ঢাকা ভিত্তিক প্রস্তুতকারক কোম্পানি
এবেলা

**এবেলা** পশ্চিমবঙ্গ থেকে প্রকাশিত একটি বাংলা ট্যাবলয়েড। এটি তরুণ বাঙ্গালী পাঠকদের লক্ষ্য করে প্রকাশ করা হয়। এটি আনন্দবাজার পত্রিকার পর এবিপি গ্রুপ দ্বারা প্রকাশিত দ্বিতীয় বাংলা দৈনিক। এটি ২৪-পৃষ্ঠার একটি ট্যাবলয়েড। বর্তমানে এটি শুধু কলকাতা ও হাওড়াতে প্রচলিত।

## বিভাগ
* ***এবেলা***, সংবাদপত্রের প্রধান অংশ, যাতে পশ্চিমবঙ্গ, ভারত এবং বিশ্বের সর্বশেষ খবর থাকে
* *** ওবেলা*** এতে বিনোদন, চলচ্চিত্র, সংগীত, শহর উৎসব এবং টেলিভিশন সময়সূচী সম্পর্কিত বিষয়গুলি থাকে
* ***রবিবেলা***, রবিবারের একটি বিশেষ সংস্করণ (বন্ধ)

## তথ্যসূত্র

বিষয়শ্রেণী:কলকাতার সংবাদপত্র
বিষয়শ্রেণী:বাংলা ভাষার সংবাদপত্র
বিষয়শ্রেণী:এবিপি গ্রুপ
বিষয়শ্রেণী:২০১২-এ পশ্চিমবঙ্গে প্রতিষ্ঠিত
বিষয়শ্রেণী:২০১৮-এ ভারতে বিলুপ্ত
বিষয়শ্রেণী:কলকাতা ভিত্তিক কোম্পানি
নাসিরাবাদ বিভাগ

**নাসিরাবাদ বিভাগ** পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগে পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি নাসিরাবাদ বিভাগে বিদ্যমান:

* কাচী জেলা
* জাফরাবাদ জেলা
* ঝাল মাগসি জেলা
* নাসিরাবাদ জেলা
* সোহবাতপুর জেলা

২০০৮ সালে, বিভাগটি পুনরুদ্ধার করা হয় এবং বিভাগের সদর দপ্তর ডেরা মুরাদ জামালী নামকরণ করা হয়।

## তথ্যসূত্র

বিষয়শ্রেণী:পাকিস্তানের বিভাগ
ভুটান সার্জেন্ট

**ভুটান সার্জেন্ট** (বৈজ্ঞানিক নাম: *Athyma jina (Moore)*) 'নিমফ্যালিডি'(Nymphalidae) গোত্র ও 'লিমেনিটিডিনি' (Limenitidinae) উপ-গোত্রের অন্তর্ভুক্ত অতি দুর্লভ প্রজাতি।
## আকার
ভুটান সার্জেন্ট এর প্রসারিত অবস্থায় ডানার আকার ৬০-৭৫ মিলিমিটার দৈর্ঘ্যের হয়।
## উপপ্রজাতি
ভারতে প্রাপ্ত হলুদ বাতাসি এর উপপ্রজাতি হল-

* * Athyma jina jina* Moore, 1857 – Sullied Bhutan Sergeant
## বিস্তার
ভারত (সিকিম থেকে অরুণাচল প্রদেশ,মনিপুর ও উত্তর-পূর্ব ভারত), নেপাল, ভুটান, মায়ানমার এর বিভিন্ন অঞ্চলে এদের পাওয়া যায়।

## বর্ণনা
প্রজাপতির দেহাংশের পরিচয় বিষদ জানার জন্য প্রজাপতির দেহ এবং ডানার অংশের নির্দেশিকা দেখুন:-

**ডানার উপরিতল** :  ডানার উপরিতল কালচে খয়েরি এবং উজ্জ্বল ও ফ্যাকাশে সাদা দাগ-ছোপ-রেখা যুক্ত। সামনের ডানায় সেল-এর লম্বা মুগুরের মতো দাগটি অবিচ্ছিন্ন। ডিসকাল অংশে বিভিন্ন আকৃতির ছোট-বড় একসারি ছোপ কোস্টের নিচ থেকে ডরসাম পর্যন্ত বক্রাকারে সজ্জিত। উক্ত ডিসকাল ছোপসারির সবার উপরের ছোপটি সবচেয়ে ছোট ও ২ নং শিরামধস্থ (inter-space) ছোপটি সর্ব-বৃহৎ। ৩ নং শিরমধ্যের ছোপটি এই প্রজাতিতে বর্তমান যা Unbroken Sergeant প্রজাতিতে অনুপস্থিত। ডানার শীর্ষভাগে (apex) পাশাপাশি দুটি ছোপ বিদ্যমান (উপরেরটি ছোট ও নিচেরটি বড়) এবং তার নিচ থেকে ১ নং শিরা পর্যন্ত বিস্তৃত অস্পষ্ট পোস্ট-ডিসকাল ছোপের একটি সারি দেখা যায়। অস্পষ্ট, ফ্যাকাশে সাদা সাব-টার্মিনাল রেখাটি সরলরৈখিক, শীর্ষভাগ থেকে ১ নং শিরা অবধি বিস্তৃত ও প্রতিটি কালো শিরায় খণ্ডিত। টার্মিনাল প্রান্তরেখা পর্যায়ক্রমে সাদা ও কালো।

পিছনের ডানা প্রায় গোলাকৃতি। ডানার গোড়া (base) থেকে কোস্টার নিচ পর্যন্ত বিস্তৃত সাব-বেসাল বড় ছোপের সরলরৈখিক সারিটি বন্ধনীর সৃষ্টি করেছে যার মধ্যে কোস্টাল শিরার ঠিক নিচের ছোপটি বন্ধনী থেকে সামান্য বিচ্ছিন্ন ও ডিম্বাকৃতি। পোস্ট-ডিসকাল ছোপের সারিটি কোস্টাল শিরার নিচ থেকে টরনাস পর্যন্ত বিস্তৃত। উক্ত পোস্ট-ডিসকাল ছোপগুলির মধ্যে কোস্টাল শিরার ঠিক নিচের ছোপটি ক্ষুদ্রতম ও অস্পষ্ট; তার পরের দুটি অর্ধ-চন্দ্রাকৃতি এবং তৎপরবর্তী ছোপগুলি দন্তাকৃতি (dentate)।সাব-টার্মিনাল রেখাটি সামনের ডানার অনুরূপ ,তবে বক্রাকার। টার্মিনাল প্রান্তরেখা কালোয়-সাদায় পর্যায়ক্রমে ঢেউ খেলানো।

**ডানার নিম্নতল** : ডানার নিম্নতল বাদামি-হলুদ এবং উভয় ডানা  উপরিতলের অনুরূপ দাগ-ছোপ ও বন্ধনীযুক্ত, তবে  দাগ-ছোপ ও বন্ধনী গুলি উপরিতল অপেক্ষা আকারে বড়। পিছনের ডানায় কোস্টা ডানার গোড়া থেকে মধ্যভাগ অবধি সাদা ও বাকিটা বাদামি-হলুদ এবং ডরসাম সাদা।

শুঙ্গ কালো। মাথা, বক্ষদেশ (thorax) ও উদর উপরিতলে কালচে খয়েরি (উদরের প্রথমভাগ সাদা) এবং নিম্নতলে সাদা ও ঈষদ নীলচে রোঁয়াযুক্ত।
## আচরণ
অতি দুর্লভ দর্শন ও দ্রুত উড়ান বিশিষ্ট এই প্রজাতি ফুল ও পাতায় বসে মধু ও রসপান করে। মাটির বা পাথরের ভিজে ছোপে এদের বসতে দেখা যায়। এরা ডানা খোলা ও বন্ধ অবস্থায় মাড-পাডলিং করে। পাতার উপরিতলে ডানা ছড়িয়ে বসে প্রায়শই এদের রোদ পোহাতে (busking) লক্ষ্য করা যায়। পাহাড়ি জঙ্গলের ৮০০ থেকে ১৮৫০মি উচ্চতা পর্যন্ত জঙ্গলের ভিতর নদী বা ঝর্ণার ধারে এদের দর্শন মেলে ফেব্রুয়ারি থেকে ডিসেম্বর অবধি।

## তথ্যসূত্র

বিষয়শ্রেণী:ভারতের প্রজাপতি
বিষয়শ্রেণী:সিকিমে প্রাপ্ত নিমফ্যালিডি গোত্রের প্রজাপতি
বিষয়শ্রেণী:এশিয়ার প্রজাপতি
বিষয়শ্রেণী:ফ্রেডেরিক মুর কর্তৃক নামকরণকৃত ট্যাক্সা
মুরারই বিধানসভা কেন্দ্র

**মুরারই (বিধানসভা কেন্দ্র)** ভারতের পশ্চিমবঙ্গ রাজ্যের বীরভূম জেলার একটি বিধানসভা কেন্দ্র।
## এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ২৯৪ নং মুরারই বিধানসভা কেন্দ্রটি মুরারই-১ সমষ্টি উন্নয়ন ব্লক এবং আমডোল, জাজিগ্রাম, মিত্রপুর, বিপ্র নন্দীগ্রাম, পাইকর-১ এবং পাইকর-২ গ্রাম পঞ্চায়েত গুলি মুরারই-২ সমষ্টি উন্নয়ন ব্লক গুলির অন্তর্গত।

মুরারই বিধানসভা কেন্দ্রটি ৪২ নং বীরভূম লোকসভা কেন্দ্র এর অন্তর্গত। 

## বিধানসভার বিধায়ক

## নির্বাচনী ফলাফল
### ২০১১
২০১১ সালের নির্বাচনে, তৃণমূল কংগ্রেসের নূর আলম চৌধুরী তার নিকটতম প্রতিদ্বন্দ্বী সিপিআই (এম) এর ডা. মহম্মদ কামের এলাহিকে পরাজিত করেন।

 

### ১৯৭৭-২০০৬
২০০৬ এবং ২০০১ সালের বিধানসভা নির্বাচনে, সিপিআই (এম) এর ডা. মহম্মদ কামের এলাহি মুরারই কেন্দ্র থেকে জয়ী হন তার নিকটতম প্রতিদ্বন্দ্বী কংগ্রেস/তৃণমূল কংগ্রেসের ডা. মোতাহার হোসেনকে পরাজিত করেন। অধিকাংশ বছরে প্রতিযোগিতাগুলিতে প্রার্থীদের বিভিন্ন ধরনের কোণঠাসা করে ছিল কিন্তু শুধুমাত্র বিজয়ী ও রানার্সকে উল্লেখ করা হচ্ছে। ১৯৯৬ সালে কংগ্রেসের ডা. মোতাহার হোসেন সিপিআই (এম) এর মোয়াজ্জেম হোসেনকে পরাজিত করেন, ১৯৯১ এবং ১৯৮৭ সালে সিপিআই (এম) এর দুর্গাদাস ঘোষকে, ১৯৮২ সালে সিপিআই (এম) এর মতিউর রহমানকে এবং সিপিআই (এম) এর বাজল আহমেদকে ১৯৭৭ সালে পরাজিত করেন।

### ১৯৫১-১৯৭২
১৯৭২ সালে কংগ্রেসের ডা. মোতাহার হোসেন জয়ী হন। এসইউসি এর বাজল আহমেদ ১৯৭১ এবং ১৯৬৯ সালে জয়ী হন। নির্দলের বি. আহমেদ ১৯৬৭ সালে জয়ী হন। আরএসপি এর শামসুদ্দীন আহমেদ ১৯৬২ সালে জয়ী হন। ১৯৫৭ সালে মুরারই কেন্দ্রে আসন বিদ্যমান ছিল না। স্বাধীন ভারতের প্রথম নির্বাচন ১৯৫১ সালে, কেএমপিপি এর জগেন্দ্র নারায়ণ দাস জয়ী হন।

## তথ্যসূত্র

বিষয়শ্রেণী:পশ্চিমবঙ্গের বিধানসভা কেন্দ্র
বিষয়শ্রেণী:বীরভূম জেলার রাজনীতি
রোডস বৃত্তি

**রোডস বৃত্তি** () যুক্তরাজ্যের অক্সফোর্ড বিশ্ববিদ্যালয়ে পড়ার জন্য একটি আন্তর্জাতিক স্নাতকোত্তর বৃত্তি প্রদান প্রকল্প। বৃত্তিটি ১৯০২ সালে চালু করা হয়। এটি ইতিহাসের প্রথম বড় মাপের আন্তর্জাতিক বৃত্তি প্রদান প্রকল্প। ইংরেজ ব্যবসায়ী ও রাজনীতিবিদ সেসিল রোডস এই বৃত্তিদান প্রকল্পটি প্রতিষ্ঠা করেন, যার উদ্দেশ্য ছিল ইংরেজিভাষী দেশগুলির মধ্যে একতায় উৎসাহ প্রদান করা এবং কর্মজীবনের অভিমুখ নির্বিশেষে বৃত্তিপ্রাপ্ত শিক্ষার্থীদের মধ্যে ভবিষ্যতে নাগরিক নেতৃত্ব দানের গুণাবলি ও নৈতিক সাহস প্রতিষ্ঠিত করা। শুরুতে রোডস বৃত্তিটি কমনওয়েলথ সংস্থাভুক্ত দেশগুলির (সাথে জার্মানি ও মার্কিন যুক্তরাষ্ট্রও অন্তর্ভুক্ত ছিল) পুরুষ আবেদনপ্রার্থীদের জন্য নির্দিষ্ট করা থাকলেও বর্তমানে এটি বিশ্বের সর্বত্র যেকোন পটভূমির আবেদনকারীর জন্য উন্মুক্ত। প্রাথমিকভাবে নারীদের সুযোগ না দেওয়া, প্রতিষ্ঠাতা রোডসের ইঙ্গ-শ্বেতাঙ্গ আধিপত্যবাদী মনোভাব এবং ব্রিটিশ উপনিবেশবাদের সাথে সংশ্লিষ্টতার কারণে এই বৃত্তিদান প্রকল্পটি বিতর্কিত।

রোডস বৃত্তিপ্রাপ্ত শিক্ষার্থীদের মধ্যে অন্যতম হলেন পাকিস্তানের প্রাক্তন রাষ্ট্রপতি ওয়াসিম সাজ্জাদ, অস্ট্রেলিয়ার প্রাক্তন প্রধানমন্ত্রী টোনি অ্যাবট, বব হক ও ম্যালকম টার্নবুল, মার্কিন যুক্তরাষ্ট্রের প্রাক্তন রাষ্ট্রপতি বিল ক্লিনটন, জাতিসংঘে প্রাক্তন মার্কিন রাষ্ট্রদূত সুজান রাইস এবং একাধিক নোবেল পুরস্কার বিজেতা। বেশ কয়েকজন ব্যক্তি বৃত্তিটি প্রত্যাখ্যানও করেছেন।

## তথ্যসূত্র

বিষয়শ্রেণী:অক্সফোর্ড বিশ্ববিদ্যালয়ের বৃত্তি
বিষয়শ্রেণী:১৯০২ সালে প্রতিষ্ঠিত পুরস্কারমূলক বৃত্তি
বিষয়শ্রেণী:যুক্তরাজ্যের বৃত্তি
বিষয়শ্রেণী:রোডস হাউস
বিষয়শ্রেণী:রোডস বৃত্তিধারী
বিষয়শ্রেণী:১৯০২-এ প্রবর্তিত পুরস্কার
চাংশা বিজ্ঞান ও প্রযুক্তি বিশ্ববিদ্যালয়

**চাংশা বিজ্ঞান ও প্রযুক্তি বিশ্ববিদ্যালয়** (**CSUST**;  ; সংক্ষেপে **长沙理工**) চীনের হুনান প্রদেশের চাংশায় অবস্থিত একটি বিশ্ববিদ্যালয়। এটি চীনের একটি বৃহত্তম বিশ্ববিদ্যালয়, এবং হুনান প্রদেশের একটি প্রধান উচ্চতর শিক্ষাপ্রতিষ্ঠান।

বিশ্ববিদ্যালয়টি ২১০.৫৬ হেক্টর এলাকাজুড়ে এবং ১১,৭০,০০০ বর্গমিটারের মোট এলাকাসহ জিনপেনলিং এবং ইয়ুনতাং ক্যাম্পাসে অবস্থিত। বিশ্ববিদ্যালয়টিতে ২.৪ বিলিয়ন ইউয়ান সম্পদের মজুদ রেয়েছে, যার মধ্যে শিক্ষানবিশ ও গবেষণার যন্ত্রপাতি এবং সরঞ্জামের জন্য ৩০০ মিলিয়ন ইউয়ান উপলব্ধ। বিশ্ববিদ্যালয়টিতে ২,৯৬০,০০০ টিরও বেশি বই, ৩১৯২টি দেশীয় এবং আন্তর্জাতিক সাময়িকী এবং ৪২৮৫ গিগাবাইট ইবুকের সংগ্রহ রয়েছে।

## তথ্যসূত্র

বিষয়শ্রেণী:হুনানের বিশ্ববিদ্যালয় ও কলেজ
বিষয়শ্রেণী:চাংশার বিশ্ববিদ্যালয় ও কলেজ
বিষয়শ্রেণী:চীনের কারিগরি বিশ্ববিদ্যালয় ও কলেজ
বিষয়শ্রেণী:১৯৫৬-এ প্রতিষ্ঠিত শিক্ষাপ্রতিষ্ঠান
পাকিস্তানের বিভাগ

পাকিস্তানের ৪টি প্রদেশ ও স্বায়ত্বশাসিত অঞ্চলের প্রশাসনিক বিভাগে বিভক্ত; যেটি আরও কিছু জেলা, তহসিল এবং সবশেষে ইউনিয়ন পরিষদের মধ্যে বিভক্ত করে গঠিত হয়েছে। এই বিভাগগুলি ২০০০ সালে বিলুপ্ত করা হয়, কিন্তু ২০০৮ সালে পুনরুদ্ধার করা হয়। বিভাগগুলি ইসলামাবাদের রাজধানী অঞ্চল বা কেন্দ্রীয় প্রশাসনিক উপজাতীয় এলাকাগুলিকে অন্তর্ভুক্ত করে না, যেটি প্রদেশগুলির মত একই স্তরে গণনা করা হয়ে থাকে, কিন্তু ২০১৮ সালে কেন্দ্রীয় প্রশাসিত উপজাতীয় অঞ্চলগুলি খাইবার-পাখতুনখোয়া প্রদেশের  অন্তর্ভুক্ত ছিল।

## বর্তমান বিভাগ
নিম্নলিখিত সারনি দ্বারা প্রদেশটির বর্তমান বিভাগ বোঝান হয়েছে:

## তথ্যসূত্র

## বহিঃসংযোগ
* Decentralisation Programme
* National Reconstruction Bureau
* Devolution Trust of Pakistan

বিষয়শ্রেণী:পাকিস্তানের বিভাগ
বিষয়শ্রেণী:পাকিস্তানের উপবিভাগ
বিষয়শ্রেণী:দেশের দ্বিতীয় স্তরের প্রশাসনিক উপবিভাগ
কোয়েটা বিভাগ

থাম্ব|পাকিস্তানের মানচিত্র
**কোয়েটা বিভাগ** পাকিস্তানের বেলুচিস্তান প্রদেশের একটি প্রশাসনিক বিভাগ, এটি তৃতীয় পর্যায়ের সরকার কর্তৃক গঠিত হয়েছিল।

বর্তমানে, কোয়েটা বিভাগের মধ্যে নিম্নলিখিত জেলাগুলি রয়েছে:

* কিল্লা আব্দুল্লাহ জেলা
* নুশকি জেলা
* পিশিন জেলা
* কোয়েটা জেলা
* চাগাই জেলা

## তথ্যসূত্র

বিষয়শ্রেণী:পাকিস্তানের বিভাগ
ঝব বিভাগ

**ঝব বিভাগ** পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত না হওয়ার আগ পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি সিবি বিভাগে বিদ্যমান:

* বরখান জেলা
* কিলা সাইফুল্লাহ জেলা
* লরালাই জেলা
* মুসাখেল জেলা
* শেরানী জেলা
* ঝব জেলা
* দুকি জেলা

## তথ্যসূত্র

বিষয়শ্রেণী:পাকিস্তানের বিভাগ
সিবি বিভাগ

**সিবি বিভাগ** () পাকিস্তানের বেলুচিস্তান প্রদেশের প্রশাসনিক বিভাগ ছিল, যেটি ২০০০ সালে সংস্কারের তৃতীয় পর্যায়ের সরকার বিলুপ্ত  হওয়ার আগে পর্যন্ত বিভাগ হিসেবে পরিচালিত হত।

বিভিন্ন জেলা বিলুপ্ত হওয়ার পর নিম্নলিখিত জেলাগুলি সিবি বিভাগে বিদ্যমান:

* সিবি জেলা
* কোহলু জেলা
* ডেরা বুগতি জেলা
* জিয়ারত জেলা
* হার্নাই জেলা
* লেহরি জেলা

## তথ্যসূত্র

বিষয়শ্রেণী:পাকিস্তানের বিভাগ
রামকৃষ্ণ মিশন অনুমোদিত প্রতিষ্ঠানসমূহ

নিম্নলিখিতগুলি হলো রামকৃষ্ণ মিশন দ্বারা শুরু/অনুমোদিত প্রতিষ্ঠানগুলির তালিকা।

রামকৃষ্ণ মিশন এবং রামকৃষ্ণ মঠের সারা বিশ্বে ২০৫ টি কেন্দ্র রয়েছে (উপ-কেন্দ্র বাদে): ভারতে ১৫৬ টি, বাংলাদেশে ১৫ টি, যুক্তরাষ্ট্রে ১৪ টি, রাশিয়ায় ২ টি এবং আর্জেন্টিনা, অস্ট্রেলিয়া, ব্রাজিল, কানাডা, ফিজি, ফ্রান্স, জার্মানি, জাপান, মালয়েশিয়া, মরিশাস, নেপাল, নেদারল্যান্ডস, সিঙ্গাপুর, দক্ষিণ আফ্রিকা, শ্রীলঙ্কা, সুইজারল্যান্ড, যুক্তরাজ্য এবং জাম্বিয়া-তে একটি করে।

## তালিকা
 
* বেলুড় মঠ (প্রধান কার্যালয়) 
* রামকৃষ্ণ মিশন
* রামকৃষ্ণ মঠ 
* বরানগর মঠ (রামকৃষ্ণ মিশনের অধীনস্থ প্রথম মঠ) 
* আলমবাজার মঠ, বরানগর (রামকৃষ্ণ মিশনের অধীনস্থ  দ্বিতীয় মঠ) 
 
* বরানগর রামকৃষ্ণ মিশন আশ্রম উচ্চ বিদ্যালয় 
* বেদান্ত সোসাইটি 
* বেদান্ত সোসাইটি অফ নিউ ইয়র্ক 
* রামকৃষ্ণ মিশন বালকাশ্রম উচ্চ বিদ্যালয়, রহড়া
* রামকৃষ্ণ মঠ (যোগোদ্যান) 
 
* রামকৃষ্ণ মিশন আবাসিক কলেজ, নরেন্দ্রপুর 
* রামকৃষ্ণ মিশন সেবা প্রতিষ্ঠান 
* রামকৃষ্ণ মিশন সেবাশ্রম 
* রামকৃষ্ণ মিশন স্টেডিয়াম 
 
* রামকৃষ্ণ মিশন স্বামী বিবেকানন্দের পৈত্রিক বাসভবন ও সাংস্কৃতিক কেন্দ্র 
* শ্যামপুকুর বাটী 
 
* অদ্বৈত আশ্রম
 
* কাশীপুর উদ্যানবাটী
* রামকৃষ্ণ সারদা মিশন ভগিনী নিবেদিতা বালিকা বিদ্যালয়
* বেদান্ত সোসাইটি, দক্ষিণ ক্যালিফোর্নিয়া
* রামকৃষ্ণ মঠ ও মিশন, ঢাকা

* ভগিনী নিবেদিতার বাসভবন
 
* বিবেকানন্দ রক মেমোরিয়াল
 
* বিবেকানন্দর ইল্লম
 
* নিমপীঠ রামকৃষ্ণ মিশন

* রামকৃষ্ণ মিশন বিবেকানন্দ এডুকেশনাল অ্যান্ড রিসার্চ ইনস্টিটিউট

* রামকৃষ্ণ মিশন সমুদ্র সৈকত

## তথ্যসূত্র

## বহিঃসংযোগ

*   
* About Ramakrishna Math and Ramakrishna Mission 

বিষয়শ্রেণী:রামকৃষ্ণ মিশন
বিষয়শ্রেণী:ভবন ও কাঠামোর তালিকা
কোকড়াঝাড় গণহত্যাকাণ্ড ২০১২

২০১২ খ্রিষ্টাব্দের জুলাই মাসে উত্তর-পূর্ব ভারতের আসাম রাজ্যে স্থানীয় বোরো জনগোষ্ঠী ও বাঙালি মুসলমান সম্প্রদায়ের মধ্যে দাঙ্গা বাঁধে৷ ২০শে জুলাই ২০১২ খ্রিষ্টাব্দে প্রথম দাঙ্গা বাধার খবর পাওয়া যায়৷ ৮ই আগস্ট ২০১২ অবধি ৭৭ জনের মৃত্যুর খবর প্রকাশিত হয় এবং প্রায় ৪০০ টি পার্শ্ববর্তী গ্রাম থেকে মোট ৪ লক্ষ আতঙ্কিত মানুষ  ২৭০ টি ত্রাণ শিবিরে আশ্রয় নিতে বাধ্য হয়৷ সংবাদ সূত্র অনুযায়ী এগারো জন ব্যক্তি নিখোঁজ হয়ে যান৷

২৭শে জুলাই ২০১২ খ্রিষ্টাব্দে আসামের মুখ্যমন্ত্রী তরুণ গগৈ দাঙ্গাপ্রভাবিত অঞ্চলগুলিতে সেনাবাহিনী মোতায়েন করতে বিলম্বের কারণে সংযুক্ত প্রগতিশীল জোট-এর ওপর দোষারোপ করেন৷ পরবর্তী দিন তৎকালীন ভারতের প্রধানমন্ত্রী মনমোহন সিং কোকড়াঝাড়ের শিবিরগুলি পরিদর্শন করেন ও এই ঘটনাটিকে ভারতের ইতিহাসের কলঙ্ক বলে দাবী করেন৷ ভারতের গৃৃহমন্ত্রী পালানিয়াপ্পন চিদম্বরম ৩০শে জুলাই সোমবার আক্রান্ত এলাকা পরাদর্শনে যান ও নিরাপত্তা, গৃহসংস্থান সহ পুণর্বাসনের সিদ্ধান্ত নেন৷

বোরোল্যান্ড লোকসভা আসনের সদস্য সামসুমা কুঙ্গুর বৈসোমূতিয়ারী আসামের বাংলাদেশী অনুপ্রবেশকে এই হামলার মুল কারণ বলে উল্লেখ করেন৷

উত্তর পূর্ব ভারতে আগস্ট ও সেপ্টেম্বর মাস ধারাবাহিকভাবে আসামের বিভিন্ন জায়গা থেকে জাতিবিদ্বেষ, গণহত্যা ও বহু মানুষের গৃৃৃহহারা হওয়ার খবর আরো চাঞ্চল্য ছড়ায়৷ ১৫ই সেপ্টেম্বর আলোচনাসভার বক্তব্য অনুযায়ী বিক্ষোভকারী জনজাতিদের দাবী অযাচিত বাংলাদেশী অনুপ্রবেশকারীদের চিহ্নিত করা ও আসাম থেকে বিতাড়ন৷

## কোকড়াঝাড়ের দাঙ্গা
২০শে জুলাই ২০১২ খ্রিষ্টাব্দে কোকড়াঝাড়ের জয়পুরে জাতিগত বিদ্বেষের ফলে ৪জন বোরোর মৃৃত্যু বোবো জনগোষ্ঠী ও বাঙালি মুসলমানদের মধ্যে দাঙ্গা আরো চরম পর্যায়ে পৌঁছায়৷ প্রতিশোধ হিসাবে ২১শে জুলাই স্থানীয় বাঙালি মুসলিমদের ওপর আক্রমণ হয় ও দু'জনের মৃত্যুসহ বহুলোক আহত হন৷ পরের দিনের হামলাতে ৮০ জন মতো মারা যায় যার মধ্যে বেশিরভাগই ছিলেন বাঙালি মুসলমান এবং ৪ লক্ষ জন গৃৃহহারা হন৷ কর্তব্যরত ভারতীয় সেনা জওয়ানদের সন্দেহভাজন দেখামাত্র গুলি করার নির্দেশ দেওয়া হয়৷

## তদন্ত
৭ই আগস্ট ২০১২ খ্রিষ্টাব্দে ভারত সরকার সেন্ট্রাল ব্যুরো অফ ইনভেস্টিগেশনকে তদন্তের ভার দেওয়া হয়৷ ১৯শে সেপ্টেম্বর সি.বি.আই.পাঁচ সন্দেহভাজনকে গ্রেপ্তার করে৷ প্রদীপ ব্রহ্ম, মহম্মদ হাসেম আলি, মহম্মদ আদম আলি শেখ, মহম্মদ হাসিম আলি রহমান, মহম্মদ কুরবান আলি শেখ, মহম্মদ ইমরান হুসেন এঁরা উপযুক্ত তথ্যপ্রমাণসহ গ্রেপ্তার হন৷ পরে আবারও তদন্তের পর ২০১২ হত্যাকাণ্ডের অন্যতম চক্রী কনস্টেবল মহিবুর ইসলাম ইলিয়াস রাতুল গ্রেপ্তার হন, যদিও তিনি পরে রেহাই পান৷

## আরও দেখুন
* মান্দাই গণহত্যাকাণ্ড
* বাগবের গণহত্যা
* খয়রাবাড়ি গণহত্যাকাণ্ড
* শিলাপাথর গণহত্যাকাণ্ড
* উত্তর কামরূপ গণহত্যাকাণ্ড
* হোজাই গণহত্যাকাণ্ড
* গোরেশ্বর গণহত্যাকাণ্ড
* নিচলামারি গণহত্যাকাণ্ড
* তিনসুকিয়া গণহত্যা
* কমলনগর হত্যাকাণ্ড
* বোরোল্যান্ড গণহত্যাকাণ্ড ২০১৪
* নেলি হত্যাযজ্ঞ
 
## তথ্যসূত্র

বিষয়শ্রেণী:আসামে বাঙালি গণহত্যা
বিষয়শ্রেণী:বাঙালি মুসলিম গণহত্যা
বিষয়শ্রেণী:ভারতে জাতিগোষ্ঠী নিধন
বিষয়শ্রেণী:২০১২-এ ভারত
বিষয়শ্রেণী:ভারতে দাঙ্গা ও নাগরিক নৈরাজ্য
বিষয়শ্রেণী:কোকড়াঝাড় জেলা
বিষয়শ্রেণী:চিরাং জেলা
বিষয়শ্রেণী:২০১২-এর দাঙ্গা
বিষয়শ্রেণী:জাতিগত সংঘাত
বিষয়শ্রেণী:২০শ_শতাব্দীতে_ভারতে_গণহত্যা
গিলগিত বিভাগ

**গিলগিত বিভাগ** পাকিস্তানের গিলগিত-বালতিস্তান এ অবস্থিত একটি প্রশাসনিক বিভাগ।

গিলগিত হচ্ছে গিলগিত বিভাগের বিভাগীয় সদর দপ্তর। ২০০৮ সালে বিভাগটি পুনরুদ্ধার করা হয়েছিল।

বর্তমানে বিভাগটিতে ৬টি জেলা রয়েছে:

* অ্যাস্তর জেলা
* ডাইমার জেলা
* ঘাইজার জেলা 
* গিলগিত জেলা
* হুনজা জেলা
* নগর জেলা

## আরো দেখুন
* গিলগিত

## তথ্যসূত্র

বিষয়শ্রেণী:পাকিস্তানের বিভাগ
ক্যামেরন হামফ্রীস

**ক্যামেরন লিসসেওয়াস হামফ্রীস-গ্রান্ট** (জন্ম ২২ আগস্ট ১৯৯৮) হলেন একজন ইংরেজ ফুটবলার যিনি জনপ্রিয় ইংলিশ ফুটবল ক্লাব ম্যানচেস্টার সিটির হয়ে একজন সেন্ট্রে ব্যাক হিসেবে খেলে থাকেন।

## ক্লাব খেলোয়াড়ী জীবন
হামফ্রীস ইংলিশ ক্লাব ম্যানচেস্টার সিটি-এর কিশোর বিভাগ থেকে স্নাতক করেন। ২০১৫ সালের গ্রীষ্মে মাত্র ১৬ বছর বয়সী হামফ্রীস, তার ক্লাবের প্রথম সারির দলের সাথে তাদের প্রস্তুতিমূলক সফরে ভ্রমণ করেন এবং জনপ্রিয় কাতালনীয় ফুটবল ক্লাব রিয়াল মাদ্রিদ-এর সাথে একটি বন্ধুত্বপূর্ণ ম্যাচ খেলেন। একই বছরের ২৪শে আগস্ট, তার ১৭তম জন্মদিনের মাত্র দুই দিন আগে হামফ্রীস তার প্রথম পেশাদারী চুক্তিতে স্বাক্ষর করেন। ২০১৬ সালের ৩০শে জানুয়ারী, ইংল্যান্ডের পার্ক ভিলা স্টেডিয়ামে হওয়া এফএ কাপ-এর খেলায় ইংলিশ ক্লাব এস্টন ভিলা-এর বিপক্ষে হওয়া খেলায় মাঠে নামার মধ্য দিয়ে তিনি তার প্রথম প্রতিযোগিতাপূর্ণ ম্যাচে অভিষিক্ত হন। ৪-০ গোলের ব্যবধানে জেতা খেলাটিতে তিনি ৮৮তম মিনিটে তার সতীর্থ নোকোলাস ওটামেন্ডি-এর বদলে তিনি মাঠে নামেন। হামফ্রীস বর্তমানে প্রিমিয়ার লিগ ট্যু এউয়েফা এর বিভিন্ন কিশোর ভিত্তিক লিগের, তার ক্লাব ম্যানচেস্টার সিটি দলের একজন গুরুত্বপূর্ণ সদস্য।

## আন্তর্জাতিক খেলোয়াড়ী জীবন
হামফ্রীস, ইংল্যান্ড বয়সভিত্তিক দল অনূর্ধ্ব-১৯ পযন্ত ইংল্যান্ডের প্রতিনিধিত্ব করেছেন, মাত্র ১৪ বছর বয়সে ইংল্যান্ড অনূর্ধ্ব-১৭ দলে তার অভিষেক হয়।

## তথ্যসূত্র

## বহিঃসংযোগ
*England profile at The FA
*Player profile at Manchester City FC

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ইংরেজ পুরুষ ফুটবলার
বিষয়শ্রেণী:ইংল্যান্ডের আন্তর্জাতিক যুব ফুটবলার
বিষয়শ্রেণী:ম্যানচেস্টার সিটি ফুটবল ক্লাবের খেলোয়াড়
বিষয়শ্রেণী:বেলজীয় প্রো লিগের খেলোয়াড়
বিষয়শ্রেণী:স্পোর্টস ক্লাব জুল্টে ওয়ারেখেমের খেলোয়াড়
বিষয়শ্রেণী:এরস্টে ডিভিজির খেলোয়াড়
বিষয়শ্রেণী:রদারাম ইউনাইটেড ফুটবল ক্লাবের খেলোয়াড়
বিষয়শ্রেণী:ইংরেজ ফুটবল লিগের খেলোয়াড়
বিষয়শ্রেণী:ম্যানচেস্টারের ফুটবলার
বিষয়শ্রেণী:পুরুষ ফুটবল রক্ষণভাগের খেলোয়াড়
বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
বিষয়শ্রেণী:ইংরেজ প্রবাসী পুরুষ ফুটবলার
বিষয়শ্রেণী:অল্ডাম অ্যাথলেটিক ফুটবল ক্লাবের খেলোয়াড়
বিষয়শ্রেণী:কৃষ্ণাঙ্গ ইংরেজ ক্রীড়াবিদ
বিষয়শ্রেণী:ব্ল্যাকবার্ন রোভার্স ফুটবল ক্লাবের খেলোয়াড়
বেলঘরিয়া

**বেলঘরিয়া** হলো বৃহত্তর কলকাতার অন্তর্গত কামারহাটি পৌরসভার একটি শহরাঞ্চল৷ ভারতের পশ্চিমবঙ্গ রাজ্যের উত্তর চব্বিশ পরগনা জেলার ব্যারাকপুর মহকুমার অন্তর্গত লোকালয়৷ লোকালয়টি রাজধানী শহর কলকাতার উত্তরে অবস্থিত৷ শহরটি কলকাতা মেট্রোপলিটান ডেভেলপমেন্ট অথরিটি-এর অংশ৷

১৮৪১ খ্রিস্টাব্দে কলকাতার প্রখ্যাত ব্যবসায়ী মতিলাল শীল বেলঘরিয়ায় ঠাকুরবাড়ি ও অতিথিশালা গড়ে দেন। এই অতিথিশালায় নিখরচায় বহু মানুষের খাওয়া-দাওয়ার ব্যবস্থা তিনি করে গিয়েছেন।

কলকাতার খ্যাতনামা কাঠ ব্যবসায়ী রাধাকান্ত সেনের দুই ছেলে জয়গোপাল বৈকুণ্ঠনাথের বাগানবাড়ি ছিল বেলঘরিয়াতে। কেশবচন্দ্র সেন ইংল্যান্ডে ব্রাহ্ম ধর্ম প্রচার করে দেশে ফিরলে এই বাগানবাড়িতেই তাঁর প্রথম অভ্যর্থনা আয়োজন করেছিলেন সেন ভ্রাতৃদ্বয়। এখানে ১৮৭২ খ্রিস্টাব্দের ৫ই ফেব্রুয়ারি তারিখে ভারত সেবাশ্রম স্থাপিত হয়, কেশবচন্দ্র তার বন্ধুদের নিয়ে এই সেবাশ্রমের অধিবাসী হয়েছিলেন। ১৮৭৫ সালের ৪০শে আগস্ট এই বাগানবাড়িকেই বৈরাগ্য সাধনের জন্য তপোবনে পরিণত করেন কেশবচন্দ্র। ১৮৮৫ সালের ১৬ই মার্চ ঠাকুর রামকৃষ্ণদেব ভাগ্নের হৃদয় কে নিয়ে এই তপোবনে কেশবচন্দ্রের সঙ্গে মিলিত হন।

বেলঘরিয়ার ইতিহাস নিয়ে একমাত্র প্রামাণ্য গ্রন্থ তরুণ কবি ও গদ্যকার তন্ময় ভট্টাচার্য-র 'বেলঘরিয়ার ইতিহাস সন্ধানে'। ২০১৬ সালে প্রথমবার প্রকাশিত হয় বইটি। ২০২১-এ, ধানসিড়ি প্রকাশন থেকে প্রকাশিত হয়েছে এর পরিবর্ধিত সংস্করণ। বেলঘরিয়া, তার ইতিহাস ও সংস্কৃতি জানার জন্য এ এক আকরগ্রন্থ।

## পর্যটন
* কবি চণ্ডীচরণ মিত্রের বসতবাটি
* দক্ষিণপাড়া ভুবনমোহন বন্দ্যোপাধ্যায় বসতবাটি
* টেক্সম্যাকো কারখানা
* বেলঘরিয়া রামকৃষ্ণ মিশন
* প্রাচীন ৫ টি শিবমন্দির
** পঞ্চাননতলা শিবমন্দির
** রায়চৌধুরীবাড়ি জোড়া শিব মন্দির
** বুড়োশিবতলা শিবমন্দির
** রত্নেশ্বর মন্দির
** ঘোষালবাড়ি জোড়া শিব মন্দির

## পরিবহন ব্যবস্থা
ফিডার রোড বেলঘরিয়ার একটি গুরুত্বপূর্ণ সড়কপথ যা পশ্চিমে ব্যারাকপুর ট্রাঙ্ক রোড ও পূর্বে মধুসূদন ব্যানার্জী রোডের মাধ্যমে কলকাতা বিমানবন্দরকে বেলঘরিয়ার সাথে যুক্ত করেছে৷

শিয়ালদহ-রানাঘাট রেলপথ-এ বেলঘরিয়া স্টেশন খুবই গুরুত্বপূর্ণ৷ এছাড়া নিকটবর্তী স্টেশনগুলি হলো বরানগর রোড স্টেশন ও বিরাটি স্টেশন৷ নবনির্মিত বেলঘরিয়া এক্সপ্রেসওয়ে নিবেদিতা সেতু ও যশোর রোডকে যুক্ত করেছে৷

### বাস পরিবহন
*এসি২৫ - ডানলপ থেকে সল্টলেক সিটি
*এসি৫৪ - রথতলা থেকে হাওড়া
*১৮০ - বেলঘরিয়া থেকে হাওড়া দমকল ভবন
*১৮৫ - নিমতা থেকে হাওড়া স্টেশন
*২০১ - নিমতা থেকে সল্টলেক এসডিএফ
*২৩৪ - বেলঘরিয়া থেকে গল্ফগ্রীন
*২৩৪/১ - বেলঘরিয়া স্টেশন থেকে গল্ফগ্রীন
*২৩৭/১ - বিরাটি থেকে বাবুঘাট
*ডিএন২ - দক্ষিণেশ্বর থেকে বারাসাত
*কে৮ - বাসুদেবপুর থেকে যাদবপুর

## তথ্যসূত্র

## বহিঃসংযোগ

বিষয়শ্রেণী:কামারহাটি
বিষয়শ্রেণী:উত্তর চব্বিশ পরগনা জেলার শহর ও নগর
বিষয়শ্রেণী:কলকাতার পাড়া
বিষয়শ্রেণী:কলকাতা মহানগর অঞ্চল
প্রধান পরিচালন কর্মকর্তা

থাম্ব|টকটকের প্রধান পরিচালন কর্মকর্তা ভেনেসা পাপ্পাস।
**প্রধান পরিচালন কর্মকর্তা** ( বা chief operations officer, সংক্ষেপে COO **সিওও**) কোনও ব্যবসা প্রতিষ্ঠানের সর্বোচ্চ মর্যাদাক্রমবিশিষ্ট নির্বাহী পদগুলির একটি। প্রধান পরিচালন কর্মকর্তা তার ব্যবসা প্রতিষ্ঠানের দৈনন্দিন কর্মকাণ্ড পরিচালনার কাজে নিয়োজিত থাকেন। তিনি নিয়মিতভাবে প্রতিষ্ঠানের সর্বোচ্চ মর্যাদাক্রমের অধিকারী কর্মকর্তার কাছে (সাধারণত প্রধান নির্বাহী কর্মকর্তা) প্রতিবেদন পেশ করেন।

প্রধান পরিচালন কর্মকর্তা সাধারণত কোনও ব্যবসা প্রতিষ্ঠানের দ্বিতীয় সর্বোচ্চ ক্ষমতাধর ব্যক্তি। তার উপরে কেবল চেয়ারম্যান বা সভাপতি এবং প্রধান নির্বাহী কর্মকর্তা কাজ করেন।

## তথ্যসূত্র

বিষয়শ্রেণী:ব্যবসা পেশা
বিষয়শ্রেণী:ব্যবস্থাপনা পেশা
বিষয়শ্রেণী:ব্যবসা পরিভাষা
বিষয়শ্রেণী:কর্পোরেট নির্বাহী
বিষয়শ্রেণী:ব্যবসায় পেশা
বিষয়শ্রেণী:কর্পোরেট প্রশাসন
এরিক এরিকসন (গুপ্তচর)

**এরিক "রেড" এরিকসন** (১৮৯০-জানুয়ারী ১৯৮৩) একজন সুইডিশ তেল নির্বাহী।

## পটভূমি
এরিকসন, একজন সুইডিশ অভিবাসীদের পুত্র এবং আমেরিকাতে জন্মগ্রহণ করেন। তিনি প্রথম বিশ্বযুদ্ধে যুক্তরাষ্ট্রের সেনাবাহিনীতে যুদ্ধের দাবি করেছিলেন, যদিও এটি সত্য ছিল না। ১৯২১ সালে কর্নেল ইউনিভার্সিটি তিনি স্নাতক ডিগ্রি লাভ করেন। টিগলের পরামর্শে কর্নেলের সাথে যোগ দেন। ১৯২৪ সালে এরিকসন সুইডেনে চলে যান এবং ১৯৩০ এর দশকের মাঝামাঝি সুইডিশ নাগরিক হন।
## ক্যারিয়ার
দ্বিতীয় বিশ্বযুদ্ধে আমেরিকান ওএসএসের জন্য জার্মান সিন্থেটিক তেল উদ্ভিদের উপর এরিকসন গুপ্ত নজর রাখেন। যুদ্ধের প্রাদুর্ভাবের সময়ে, এরিকসন মার্কিন যুক্তরাষ্ট্রে তার সেবা প্রদান করেন। সে সময় তিনি নাৎসি হওয়ার ভান করেন। ১৯৩৯ ও ১৯৪৫ এর মধ্যে এরিকসন ৩০ বারের বেশি জার্মানিতে যান।

আলেকজান্ডার ক্লেইন ১৯৫৮ সালে এরিকসনের দ্বিতীয় বিশ্বযুদ্ধের অপব্যবহার সম্পর্কে একটি বই লিখেছিলেন,The Counterfeit Traitor, যা একই নামে ১৯৬২ সালে চলচ্চিত্র হিসেবে মুক্তি পায়, যেখানে উইলিয়াম হোল্ডেনকে রেড এরিকসনের ভূমিকায় দেখা যায়।

## তথ্যসূত্র

বিষয়শ্রেণী:১৮৯০-এ জন্ম
বিষয়শ্রেণী:১৯৮৩-এ মৃত্যু
বিষয়শ্রেণী:সুয়েডীয় বংশোদ্ভূত মার্কিন ব্যক্তি
বিষয়শ্রেণী:গুপ্তচর
বিষয়শ্রেণী:শক্তির সাথে যুক্ত ব্যক্তি
বিষয়শ্রেণী:২০শ শতাব্দীর মার্কিন ব্যবসায়ী
বিষয়শ্রেণী:২০শ শতাব্দীর সুয়েডীয় ব্যবসায়ী
বিষয়শ্রেণী:মার্কিন ব্যবসায়িক নির্বাহী
বিষয়শ্রেণী:সুয়েডীয় ব্যবসায়িক নির্বাহী
বিষয়শ্রেণী:নিউ ইয়র্ক শহরের ব্যবসায়ী
বিষয়শ্রেণী:কর্নেল বিশ্ববিদ্যালয়ের প্রাক্তন শিক্ষার্থী
পরিচালনা পর্ষদ

**পরিচালনা পরিষদ** () কতিপয় ব্যক্তির সমন্বয়ে গঠিত একটি স্বীকৃত দল, যারা যৌথভাবে কোনও সংস্থা বা প্রতিষ্ঠানের কর্মকাণ্ডের দেখাশোনা করেন। এই প্রতিষ্ঠানটি লাভজনক ব্যবসা-প্রতিষ্ঠান, অলাভজনক প্রতিষ্ঠান কিংবা একটি সরকারী সংস্থা হতে পারে। এই পর্ষদের ক্ষমতা, কর্তব্য ও দায়িত্ব সরকারী নিয়মকানুনের মাধ্যমে  (যার মধ্যে সংশ্লিষ্ট আইনের আওতাধীন এলাকার কর্পোরেশন আইন অন্তর্ভুক্ত) এবং প্রতিষ্ঠানটির নিজস্ব সংবিধান ও সংবিধিসমূহের দ্বারা নির্ধারিত থাকে। এই কর্তৃপক্ষগুলি পর্ষদের সদস্যসংখ্যা, সদস্যদের নির্বাচনের উপায়, সদস্যগণ কত ঘন ঘন সভায় মিলিত হবেন, ইত্যাদি ব্যাপারগুলি ঠিক করে দিতে পারে। কোনও প্রতিষ্ঠানের সদস্যদের ভোটাধিকার থাকলে পর্ষদ প্রতিষ্ঠানের সমস্ত সদস্যদের কাছে জবাবদিহি করতে বাধ্য থাকে এমনকি তাদের অধীনস্থও হতে পারে, কেননা সদস্যদের ভোটে তারা পর্ষদের সদস্যপদে নির্বাচিত হন। শেয়ার বা স্টক কর্পোরেশনে অ-নির্বাহী পরিচালকেরা শেয়ারধারীদের ভোটে নির্বাচিত হন; এক্ষেত্রে কর্পোরেশনের ব্যবস্থাপনায় পর্ষদ সর্বোচ্চ কর্তৃত্বের অধিকারী হয়। অন্যদিকে ভোটাধিকারবিহীন সদস্যবিশিষ্ট শেয়ারহীন কর্পোরেশনের ক্ষেত্রে পরিচালনা পর্ষদ প্রতিষ্ঠানের সর্বোচ্চ প্রশাসনিক কর্তৃপক্ষ হিসেবে কাজ করে; পর্ষদের সদস্যরা কখনও কখনও নিজেরাই নতুন সদস্যদেরকে নির্বাচন করেন। 

## তথ্যসূত্র

বিষয়শ্রেণী:কর্পোরেট পরিচালক
বিষয়শ্রেণী:ব্যবসা আইন
বিষয়শ্রেণী:ব্যবসা পরিভাষা
বিষয়শ্রেণী:পরিচালনা পর্ষদ
বিষয়শ্রেণী:কর্পোরেট আইন
বিষয়শ্রেণী:সমিতি
খারী নদী

**খারী নদী** গুজরাটে পশ্চিম ভারতের একটি নদী যার উৎপত্তি মাতানা মধ গ্রামের কাছাকাছি। এর অববাহিকার দৈর্ঘ্য ৫০ কিমি। অববাহিকায় বৃষ্টির পানি নদীতে নামার মোট এলাকা ১১৩ বর্গ কিলোমিটার (৪৪ বর্গ মাইল)।

## তথ্যসূত্র

বিষয়শ্রেণী:গুজরাতের নদী
ইন দ্য ফ্লেশ (পিংক ফ্লয়েডের সফর)

**ইন দ্য ফ্লেশ সফর**, যা **অ্যানিম্যাল্‌স সফর** হিসেবেও পরিচিত, ছিল ইংরেজ রক ব্যান্ড পিংক ফ্লয়েডের *[[অ্যানিম্যাল্‌স (পিংক ফ্লয়েড অ্যালবাম)|অ্যানিম্যাল্‌স]]* অ্যালবামের সমর্থনে একটি কনসার্ট সফর। এটি দুটি ভাগে বিভক্ত, যার একটি ইউরোপে এবং অপরটি উত্তর আমেরিকায়। সফরটিতে বৃহৎ ফাঁপা শুকরাকৃতির পুতুলের পাশাপাশি একটি পাইরেটেকনিক "জলপ্রপাত" উপস্থাপন করা হয়েছিল। সে সময় র্পযন্ত যেটি ছিল বৃহত ও সবচেয়ে বিস্তৃত মঞ্চ, এবং বিভিন্ন প্রতিবন্ধকতা থেকে ব্যান্ডটিকে রক্ষা করার জন্য ছাতার মতোন চাঁদোয়া।

## আরো দেখুন
* পিংক ফ্লয়েডের সরাসরি পরিবেশনা
* সর্বাধিক উপার্জনকারী কনসার্ট সফরের তালিকা

## তথ্যসূত্র

## বহিঃসংযোগ
* Brain Damage.co.uk

বিষয়শ্রেণী:১৯৭৭-এর কনসার্ট সফর
বিষয়শ্রেণী:পিংক ফ্লয়েডের কনসার্ট সফর
হিন্দু বিবাহ আইন, ১৯৫৫

**হিন্দু বিবাহ আইন**টি ১৯৫৫ সালে ভারতীয় সংসদের আইন দ্বারা গঠিত হয়। এই সময় হিন্দু কোড বিলের অংশ হিসাবে তিনটি গুরুত্বপূর্ণ কাজও করা হয়েছিল: হিন্দু উত্তরাধিকার আইন (১৯৫৬), হিন্দু সংখ্যালঘু ও অভিভাবকত্ব আইন (১৯৫৬), হিন্দু দত্তক গ্রহণ ও রক্ষণাবেক্ষণ আইন (১৯৫৬)।

এই আইন জন্মু ও কাশ্মীর ছাড়া ভারতের অন্য সব জায়গাতেই প্রযোজ্য। কোনও হিন্দু যদি, এই আইনের আওতায় পড়ে এমন কোনও স্থানে বসবাস করেন - তাহলে তিনি বাইরে থেকে এলেও এই আইন তার প্রতি প্রযোজ্য হবে। অহিন্দু, অর্থাৎ, কৃশ্চান, মুসলমান, ইহুদী, পার্শীদের প্রতি এই আইন প্রযোজ্য নয়। হিন্দু ও অহিন্দুর মধ্যে বিবাহ একমাত্র সম্ভবপর "সিভিল ম্যারেজ"-এর সাহায্যে। ১৯৫৪ সালের স্পেশাল ম্যারেজ অ্যাক্ট অনুযায়ী প্রদেশ সরকারের নিয়োজিত ম্যারেজ রেজিস্ট্রাররা এই বিবাহ দিতে পারেন।

## উদ্দেশ্য
এই আইনের প্রধান উদ্দেশ্য ছিল হিন্দু ও অন্যান্যদের মধ্যে বিবাহ সম্পর্কিত আইন সংশোধন ও আচরণ বিধি লিপিবদ্ধ করা। শাস্ত্র আইন সংশোধন ও আচরণ বিধি লিপিবদ্ধের পাশাপাশি এটি বিচ্ছেদ ও বিবাহবিচ্ছেদ চালু করে, যা শাস্ত্র আইনটিতে বিদ্যমান ছিল না। এই আইন হিন্দুধর্মের সকল বিভাগের জন্য আইনের একতা এনেছে। ভারতে ধর্মীয় নির্দিষ্ট নাগরিক আচরণ বিধি রয়েছে যা আলাদাভাবে অন্য কিছু ধর্মের অনুসারীকে নিয়ন্ত্রণ করে।

## অভিভাবকত্ব
হিন্দু বিবাহ আইনের ৬নং ধারাটি বিবাহের জন্য অভিভাবকত্ব নির্দিষ্ট করে। এই আইনের অধীনে একটি নববধূর জন্য বিবাহে অভিভাবকের সম্মতির প্রয়োজন হলে, এই ধরনের সম্মতি দেওয়ার অধিকারী ব্যক্তিগণ নিম্নরূপ: বাবা; মা; পিতামহ, মাতামহ; রক্তের সম্পর্কযুক্ত  ভাই; সৎভাই; ইত্যাদি। ১৯৭৮ সালে শিশু বিবাহ আইন সংশোধন পাসের পর বিবাহের জন্য অভিভাবকত্ব বাতিল করা হয়। এটি একটি সংশোধনী যা শিশু বিবাহ প্রতিরোধের জন্য বিবাহের জন্য সর্বনিম্ন বয়সের প্রয়োজনীয়তা বৃদ্ধি করে।

## অধ্যায়
হিন্দু বিবাহ আইনের ৭নং ধারা বিয়ের অনুষ্ঠান ও প্রথার স্বীকৃতি দেয়। হিন্দু বিবাহ বিধিতে সামাজিক প্রথা ও নিয়ম অনুযায়ী হিন্দু বিবাহ সম্পন্ন হলে তাকে বৈধ হিসাবে গণ্য করা হয় এবং সপ্তপদী যে-সব বিবাহের একটি অঙ্গ, অগ্নি-সাক্ষী করে সপ্তপদী হয়ে যাবার পরেই বিবাহ সম্পূর্ণ হয়েছে বলে ধরা হয়। হিন্দু আইনে কোথাও বলা হয় নি যে, উভয়পক্ষের সন্মতি না থাকলে বিবাহ অসিদ্ধ হবে। কিন্তু যদি কোনও পক্ষের সন্মতি অসৎ উপায়ে বা জোর করে নেওয়া হয় - তাহলে সেই বিবাহ অবৈধ ঘোষিত হতে পারে।

## তথ্যসূত্র

## বহিঃসংযোগ
*H.M.A (Mobile Friendly)
* PDF file of the Hindu Marriage Act
* Marriage Laws (Amendment) Bill, 2010 
* Marriage Laws (Amendment), Divorce 
* http://indianexpress.com/article/india/india-others/rajya-sabha-approves-bill-to-make-divorce-friendly-for-women/

বিষয়শ্রেণী:হিন্দু আইন
বিষয়শ্রেণী:হিন্দুধর্মে বিবাহ
বিষয়শ্রেণী:ভারতীয় পরিবার আইন
বিষয়শ্রেণী:নেহরু প্রশাসন
বালতিস্তান বিভাগ

**বালতিস্তান বিভাগ** পাকিস্তানের গিলগিত-বালতিস্তান প্রদেশ অবস্থিত একটি প্রশাসনিক বিভাগ।

স্কারদু হচ্ছে বালতিস্তান বিভাগের বিভাগীয় সদর দপ্তর। ২০০৮ সালে বিভাগটি পুনরুদ্ধার করা হয়েছিল।

বর্তমানে বিভাগটিতে ৬টি জেলা রয়েছে:

* ঘাঞ্চি জেলা
* খার্মাঙ্গ জেলা
* শাইগার জেলা
* স্কার্দু জেলা

## তথ্যসূত্র

বিষয়শ্রেণী:পাকিস্তানের বিভাগ
ডায়মার বিভাগ

**ডায়মার বিভাগ** পাকিস্তানের গিলগিত-বালতিস্তান প্রদেশে অবস্থিত একটি প্রশাসনিক বিভাগ।

চিলাস ডায়মার বিভাগের বিভাগীয় সদর দপ্তর হিসেবে কার্যক্রম পরিচালনা করে থাকে।

বর্তমানে বিভাগটিতে ২টি জেলা রয়েছে:

* ডায়মার জেলা
* অ্যাস্তর জেলা

## তথ্যসূত্র

বিষয়শ্রেণী:পাকিস্তানের বিভাগ
রথীন কিস্কু

**রথীন কিস্কু** (সাঁওতালি : ᱨᱚᱛᱷᱤᱱ ᱠᱤᱥᱠᱩ) (জন্ম: ২২ মার্চ ১৯৮৬, গোপালনগর, বীরভূম) ভারতের একজন খ্যাত বাউল ও সাঁওতালি সঙ্গীতশিল্পী। রথীন কিস্কুর গ্রামের বাড়ি কবিগুরু রবীন্দ্রনাথ ঠাকুরের শান্তিনিকেতন থেকে ২০ কিলোমিটার দূরে গোপালনগর গ্রামে অবস্থিত। বাউল গানের পাশাপাশি সাঁওতালি ভাষায় তার গায়কির জন্য তিনি ভারতসহ বিশ্বের বিভিন্ন দেশে জনপ্রিয়তা পেয়েছেন। রথীন কিস্কুর সঙ্গীত জীবনের প্রথম গুরু ছিলেন অভয় ভট্টাচার্য্য। এরপরে তিনি সিউড়ীর নিতাই দাস বাউলের কাছেও গানের তালিম নিয়েছেন। শান্তিনিকেতনের গানের শিক্ষক দিলীপ কর্মকারের কাছে তিনি উচ্চাঙ্গ সঙ্গীতের শিক্ষা নিয়েছেন।

## প্রারম্ভিক জীবন
রথীন কিস্কু বেড়গ্রাম উচ্চ বিদ্যালয়ে নবম শ্রেনী পর্যন্ত পড়াশোনা করে স্কুল ত্যাগ করেছিলেন। এরপরেই তিনি বাউল গান শেখা শুরু করেন এবং বিভিন্ন এলাকায় বাউল গান ও পাশাপাশি সাঁওতালি গান গাওয়া শুরু করেন। এভাবেই গান গাইতে গাইতে তিনি পশ্চিমবঙ্গ, ঝাড়খণ্ড, উড়িশ্যা, দিল্লী প্রভৃতি জায়গায় গান পরিবেশন করেন। ২০০৪ সালে তিনি শান্তিনিকেতনের সঙ্গীত বিভাগে ভর্তি হয়ে ক্লাসিকাল গান শেখা শুরু করেন। ঐ বছরেই বহিরাগত ছাত্র হিসেবে তিনি দশম শ্রেনী পরীক্ষা দেন ও উত্তীর্ণ হন। 
২০০৫ সালে জার্মানি ভদ্রলোক মার্টিন কামচেনের সহায়তায় সঙ্গীত পরিবেশনের জন্য জার্মানি পাড়ি দেন। এসময় মাসব্যাপি ইউরোপের বিভিন্ন দেশে বড় বড় মঞ্চে গান পরিবেশনের সুযোগ লাভ করেন। ইউরোপ থেকে ঘুরে এসে দেশের বিভিন্ন বেসরকারি টেলিভিশন চ্যানেলেও ডাক পান। সরকারি চ্যানেল দূরদর্শনেও তিনি গান পরিবেশন করেন।

## বিদেশ ভ্রমণ
### জার্মানি
* ২০০৫ সালে প্রথমবারের মতো জার্মানি গিয়ে সেখানকার বড় বড় শহরে গান পরিবেশন করেন।
* ২০০৮ সালে জুলাই মাসে আবারো তিনি জার্মানি ও পাশাপাশি অস্ট্রিয়ার বিভিন্ন শহরে গান পরিবেশন করেন।
### বাংলাদেশ
* ২০০৭ সালে অক্টোবর মাসে রাজধানী ঢাকাতে আসেন এবং জনপ্রিয় বাংলা শিল্পী আনুশেহ এর সাথে গান পরিবেশন করেন।
* ২০১০ ও ২০১২ সালে রাজশাহী জেলায় আসেন ও আদিবাসী অনুষ্ঠানে গান পরিবেশন করেন।
* ২০১৭ সালে মার্চ মাসে দিনাজপুর জেলার পার্বতীপুর উপজেলার বারকোনা সাঁওতাল গ্রামে বাহা উৎসবে গান পরিবেশন করেন।
* ২০১৮ সালের ২২ অক্টোবর দিনাজপুর জেলার কাহারোল উপজেলার কান্তজীউ মন্দিরের পাশে সাঁওতাল বিদ্রোহের নেতা সিধু-কানুর মূর্তি উদ্বোধন অনুষ্ঠানে গান পরিবেশন করেন।

## কর্মজীবন
* ২০০৭ সালের জানুয়ারিতে শান্তিনিকেতনের উপরে সাঁওতালি গানের প্রথম এ্যালবাম প্রকাশ করেন।
* ২০০৭ সালের আগস্টে সারেগামার ব্যানারে প্রথম ব্যবসায়িক গানের সিডি 'প্রাণ ভরে গাই' প্রকাশিত হয়।
* ২০০৯ সালে সাঁওতালি গানের ভিডিও এ্যালবাম 'বাহা' ও 'মনে মনে হাপে রে হাপে' প্রকাশিত হয়।

## তথ্যসূত্র

## বহিঃসংযোগ
* রথীন কিস্কুর জীবনী 

বিষয়শ্রেণী:১৯৮৪-এ জন্ম
বিষয়শ্রেণী:ভারতীয় গায়ক
বিষয়শ্রেণী:বাউল শিল্পী
বিষয়শ্রেণী:সাঁওতালি গায়ক
বিষয়শ্রেণী:জীবিত ব্যক্তি
বিষয়শ্রেণী:সাঁওতালি ব্যক্তি
বিষয়শ্রেণী:সাঁওতালি ভাষার সঙ্গীতশিল্পী
বিষয়শ্রেণী:বাঙালি সঙ্গীতজ্ঞ
বিষয়শ্রেণী:পশ্চিমবঙ্গের সঙ্গীতজ্ঞ
হেট স্টোরি ৩

***হেট স্টোরি ৩*** হচ্ছে ২০১৫ সালের ভারতীয় হিন্দি চলচ্চিত্র। এটি পরিচালনা করেছেন বিশাল পান্ডিয়া। এতে অভিনয় করেছেন শারমান জোশি, জেরিন খান, করন সিং গ্রোভার এবং ডেইজি শাহ। ছবিটি ২০১৫ সালের ৪ ডিসেম্বর মুক্তি পায় এবং বক্স অফিসে সফল হয়।

## কাহিনি
একজন কোটিপতি ব্যবসায়ী যার  সমস্ত কিছু রয়েছে অর্থ, স্টাইল এবং ভালবাসা।কিন্তু হটাৎ তার জীবনে এক প্রতিদ্বন্দ্বীর আবির্ভাব হয়।যে তাকে ধ্বংস করার জন্য সব কিছু করতে রাজি।

## অভিনয়ে
* করণ সিং গ্রোভার - সৌরভ সিংহানিয়া / করণ সিংহানিয়া
* শারমন জোশি - আদিত্য দেওয়ান
* জেরিন খান - সিয়া দেওয়ান
* ডেইজী শাহ - কেয়া শর্মা
* প্রিয়ংশু চ্যাটার্জী - বিক্রম দেওয়ান
* পূজা গুপ্ত - "নিন্দে  খুল যাতি হ্যায়" গানে
* সঞ্জয় গান্ধী
*পৃথ্বী জুটশি - কণ্ঠস্বর

## নির্মাণ
হেট স্টোরি ২ এর সাফল্যের পরে বিশাল পান্ড্য এর  পরবর্তী সংস্করণ তৈরি করার কথা ভেবেছিলেন। তিনি সিরিজের সাথে  এই ছবিটি তৈরি করেছেন।  শুরুতে এটিতে শারমন জোশিকে নিয়েছিলেন। কিন্তু সময় না থাকার কারণে গুরমিত চৌধুরীকে কিছু সময়ের জন্য নেওয়া হয়েছিল। তারপরে ২০১৫ সালের ২৬  ফেব্রুয়ারি  শারমন জোশি ভূমিকাটি করতে সম্মত হন।

## সংগীত
সিনেমার গান করেছেন মিত ব্রো ছাটাচাদারস, অমল মালিক এবং বমন।

## আয়
ডিএনএ ইন্ডিয়ার মতে ছবিটি প্রথম দিনেই ₹ ৯.৭২ কোটি আয় করেছে।  দ্বিতীয় দিন এটি আয় করেছে ১০.৫ কোটি ডলার।  ওয়ান ইন্ডিয়া অনুসারে এটি সপ্তাহে ₹২৬.৮২ ডলার আয় করেছে।  সে অনুসারে প্রথম চার দিনেই ছবিটি ₹ ৩১.২২ আয় করেছে । পঞ্চম দিনে ছবিটি ₹ ৩.৯৯ কোটির ব্যবসা করে মোট ৩৫.১৭ ডলার আয় করতে সক্ষম হয়েছে।  সপ্তাহের শেষের দিকে ছবিটির মোট টার্নওভার ₹ ৪২.২০ কোটি টাকা। ছবিটি মোট ₹৫৫  কোটি আয় করেছে।

## তথ্যসূত্র

## বহিঃসংযোগ
* 

বিষয়শ্রেণী:২০১৫-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় ব্যবসা চলচ্চিত্র
বিষয়শ্রেণী:ভারতীয় আদিরসাত্মক রোমাঞ্চকর চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:টি-সিরিজের চলচ্চিত্র
বিষয়শ্রেণী:প্রতিশোধ বিষয়ক ভারতীয় চলচ্চিত্র
স্টকার্ড চ্যানিং

**স্টকার্ড চ্যানিং** (; জন্ম: **সুজান অ্যান্টোনিয়া উইলিয়ামস স্টকার্ড**, ১৩ ফেব্রুয়ারি ১৯৪৪) হলেন একজন মার্কিন অভিনেত্রী। তিনি *গ্রিজ* (১৯৭৮) চলচ্চিত্রে বেটি রিজ্জো এবং এনবিসি টেলিভিশনের ধারাবাহিক *দ্য ওয়েস্ট উইং* (১৯৯৯-২০০৬)-এ লেডি অ্যাবি বার্টলেট চরিত্রে অভিনয় করে খ্যাতি অর্জন করেন। তিনি *সিক্স ডিগ্রিজ অব সেপারেশন*-এর মঞ্চ ও চলচ্চিত্র সংস্করণে ওইসা কিট্রেজ চরিত্রে অভিনয় করে শ্রেষ্ঠ অভিনেত্রী বিভাগে টনি পুরস্কার এবং শ্রেষ্ঠ অভিনেত্রী বিভাগে অস্কারের মনোনয়ন লাভ করেন।

তিনি ১৩ বার প্রাইমটাইম এমি পুরস্কার ও সাতবার টনি পুরস্কারের মনোনয়ন লাভ করেন। তিনি ১৯৮৫ সালে ব্রডওয়ে মঞ্চে *আ ডে ইন দ্য ডেথ অব জো এগ* নাটকে অভিনয় করে শ্রেষ্ঠ অভিনেত্রী বিভাগে টনি পুরস্কার অর্জন করেন এবং *দ্য ওয়েস্ট উইং* ও *দ্য ম্যাথু শেপার্ড স্টোরি*-এ অভিনয়ের জন্য ২০০২ সালে দুটি প্রাইমটাইম এমি অর্জন করেন। এছাড়া তিনি ২০০৪ সালে *জ্যাক* ধারাবাহিকে অভিনয় করে একটি ডেটাইম এমি পুরস্কার অর্জন করেন।

## প্রারম্ভিক জীবন
চ্যানিং ১৯৪৪ সালের ১৩ই ফেব্রুয়ারি নিউ ইয়র্ক সিটির ম্যানহাটনে জন্মগ্রহণ করেন। তার মাতা ম্যারি অ্যালিস (জন্মনাম: ইংলিশ; ১৯১০-২০০৭) ব্রুকলিনে আইরিশ ক্যাথলিক পরিবারে জন্মগ্রহণ করেছিলেন। তার পিতা লেস্টার ন্যাপিয়ার স্টকার্ড (মৃ. ১৯৬০) শিপিং ব্যবসায়ের সাথে জড়িত ছিলেন। তার বোন লেসলি স্টকার্ড স্মিথ ফ্লোরিডার পাম বিচের সাবেক নগরপ্রধান ছিলেন। চ্যানিং আপার ইস্ট সাইডে বেড়ে ওঠেন। তিনি নিউ ইয়র্ক সিটির এইচবি স্টুডিও থেকে অভিনয়ের প্রশিক্ষণ গ্রহণ করেন।

## তথ্যসূত্র

## বহিঃসংযোগ

* 
* 
* 
* 
* 
* 

বিষয়শ্রেণী:১৯৪৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর মার্কিন অভিনেত্রী
বিষয়শ্রেণী:২১শ শতাব্দীর মার্কিন অভিনেত্রী
বিষয়শ্রেণী:আইরিশ বংশোদ্ভূত মার্কিন ব্যক্তি
বিষয়শ্রেণী:নিউ ইয়র্ক শহরের অভিনেত্রী
বিষয়শ্রেণী:মার্কিন কণ্ঠাভিনেত্রী
বিষয়শ্রেণী:মার্কিন চলচ্চিত্র অভিনেত্রী
বিষয়শ্রেণী:মার্কিন টেলিভিশন অভিনেত্রী
বিষয়শ্রেণী:মার্কিন মঞ্চ অভিনেত্রী
বিষয়শ্রেণী:র‌্যাডক্লিফ কলেজের প্রাক্তন শিক্ষার্থী
বিষয়শ্রেণী:আমেরিকান থিয়েটার হল অব ফেমে অন্তর্ভুক্ত ব্যক্তি
বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:ডেটাইম এমি পুরস্কার বিজয়ী
বিষয়শ্রেণী:ড্রামা ডেস্ক পুরস্কার বিজয়ী
বিষয়শ্রেণী:টনি পুরস্কার বিজয়ী
বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী
বিষয়শ্রেণী:স্যাটেলাইট পুরস্কার বিজয়ী
বিষয়শ্রেণী:আপার ইস্ট সাইডের ব্যক্তি
বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজয়ী
বিষয়শ্রেণী:অডিওবই পাঠক
বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেত্রী বিভাগে প্রাইমটাইম এমি পুরস্কার বিজ�
বিষয়শ্রেণী:সীমিত ধারাবাহিক বা চলচ্চিত্রে সেরা পার্শ্ব অভিনেত্রী বিভাগে প্রাইমটাইম এমি পুরস্�
জর্জ সিগাল

**জর্জ সিগাল** (; জন্ম: ১৩ ফেব্রুয়ারি ১৯৩৪) হলেন একজন মার্কিন অভিনেতা ও সঙ্গীতজ্ঞ। তিনি ১৯৬০ ও ১৯৭০-এর দশকে নাট্যধর্মী ও হাস্যরসাত্মক চলচ্চিত্রে অভিনয় করে জনপ্রিয়তা অর্জন করেন। তিনি *[[হুজ অ্যাফ্রেইড অব ভার্জিনিয়া উল্‌ফ? (চলচ্চিত্র)|হুজ অ্যাফ্রেইড অব ভার্জিনিয়া উল্‌ফ?]]* (১৯৬৬) ছবিতে অভিনয় করে শ্রেষ্ঠ পার্শ্ব অভিনেতা বিভাগে অস্কার ও গোল্ডেন গ্লোব পুরস্কারের মনোনয়ন লাভ করেন, *নো ওয়ে টু ট্রিট আ লেডি* (১৯৬৮) ছবিতে অভিনয় করে শ্রেষ্ঠ পার্শ্বচরিত্রে অভিনেতা বিভাগে বাফটা পুরস্কারের মনোনয়ন লাভ করেন এবং *[[আ টাচ অব ক্লাস (চলচ্চিত্র)|আ টাচ অব ক্লাস]]* (১৯৭৩) ছবিতে অভিনয় করে সেরা সঙ্গীতধর্মী বা হাস্যরসাত্মক চলচ্চিত্র অভিনেতা বিভাগে গোল্ডেন গ্লোব পুরস্কার অর্জন করেন। তার অভিনীত অন্যান্য উল্লেখযোগ্য চলচ্চিত্রসমূহ হল *শিপ অব ফুলস* (১৯৬৫), *কিং র‍্যাট* (১৯৬৫), *দ্য সেন্ট ভ্যালেন্টাইন্‌স ডে ম্যাসাকার* (১৯৬৭), *হোয়ার্‌স পপা?* (১৯৭০), *দ্য হট রক* (১৯৭২), *ব্লুম ইন লাভ* (১৯৭৩), *ক্যালিফোর্নিয়া স্প্লিট* (১৯৭৪), *ফর দ্য বয়েজ* (১৯৯১) এবং *ফ্লার্টিং উইথ ডিজেস্টার* (১৯৯৬)।

টেলিভিশনে তিনি *জাস্ট শুট মি!* (১৯৯৭-২০০৩) ধারাবাহিকে জ্যাক গ্যালো চরিত্রে এবং *দ্য গোল্ডবার্গস* (২০১৩-বর্তমান) ধারাবাহিকে অ্যালবার্ট "পপস" সলোমন চরিত্রে অভিনয় করে খ্যাতি অর্জন করেন। *জাস্ট শুট মি!* ধারাবাহিকে তার কাজের জন্য তিনি দুটি গোল্ডেন গ্লোব পুরস্কার ও একটি স্যাটেলাইট পুরস্কারের মনোনয়ন লাভ করেছেন।

সেগাল একজন নামকরা ব্যাঞ্জো বাদক। তিনি তিনটি ব্যাঞ্জোর অ্যালবাম প্রকাশ করেছেন এবং তার অভিনীত কয়েকটি চলচ্চিত্র ব্যাঞ্জো বাজিয়েছেন এবং গভীর রাতের টেলিভিশন অনুষ্ঠানে ব্যাঞ্জো বাজান।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:১৯৩৪-এ জন্ম
বিষয়শ্রেণী:২০শ শতাব্দীর মার্কিন অভিনেতা
বিষয়শ্রেণী:২১শ শতাব্দীর মার্কিন অভিনেতা
বিষয়শ্রেণী:কলাম্বিয়া বিশ্ববিদ্যালয়ের প্রাক্তন শিক্ষার্থী
বিষয়শ্রেণী:নিউ ইয়র্কের অভিনেতা
বিষয়শ্রেণী:মার্কিন চলচ্চিত্র অভিনেতা
বিষয়শ্রেণী:মার্কিন টেলিভিশন অভিনেতা
বিষয়শ্রেণী:মার্কিন মঞ্চ অভিনেতা
বিষয়শ্রেণী:মার্কিন ইহুদি অভিনেতা
বিষয়শ্রেণী:মার্কিন কণ্ঠাভিনেতা
বিষয়শ্রেণী:রুশ ইহুদি বংশোদ্ভূত মার্কিন ব্যক্তি
বিষয়শ্রেণী:মার্কিন ব্যাঞ্জো বাদক
বিষয়শ্রেণী:গোল্ডেন গ্লোব পুরস্কার (সেরা অভিনেতা - সঙ্গীতধর্মী বা হাস্যরসাত্মক চলচ্চিত্র) বিজয়ী
বিষয়শ্রেণী:গোল্ডেন গ্লোব পুরস্কার (বর্ষসেরা নবীন তারকা - অভিনেতা) বিজয়ী
বিষয়শ্রেণী:অ্যাক্টর্স স্টুডিওর অভিনয়শিল্পী
বিষয়শ্রেণী:২০২১-এ মৃত্যু
বিষয়শ্রেণী:২১শ শতাব্দীর মার্কিন ইহুদি
বিষয়শ্রেণী:মার্কিন কৌতুকাভিনেতা
বিষয়শ্রেণী:কলাম্বিয়া কলেজের (নিউ ইয়র্ক) প্রাক্তন শিক্ষার্থী
বিষয়শ্রেণী:নিউ ইয়র্ক শহরের অভিনেতা